open-index/open-wikipedia-markdown huggingface dataset:
ಯಮುನಾ ಕೃಷ್ಣನ್

**ಯಮುನಾ ಕೃಷ್ಣನ್** (೨೫ ಮೇ, ೧೯೭೪) ಅವರು ಚಿಕಾಗೋ ವಿಶ್ವವಿದ್ಯಾಲಯದ ರಸಾಯನಶಾಸ್ತ್ರ ವಿಭಾಗದ ಪ್ರಾಧ್ಯಾಪಕರಾಗಿದ್ದಾರೆ.

## ಜನನ
ಯಮುನಾ ಕೃಷ್ಣನ್ ಅವರು ೨೫ ಮೇ, ೧೯೭೪ ರಲ್ಲಿ  ಕೇರಳದ ಮಲಪ್ಪುರಂ ಜಿಲ್ಲೆಯ ಪರಪ್ಪನಂಗಡಿಯಲ್ಲಿ ಕೃಷ್ಣನ್ ಮತ್ತು ಮಿನಿಯವರ ಮಗಳಾಗಿ ಜನಿಸಿದರು.

## ವೈಯಕ್ತಿಕ ಜೀವನ
೧೯೯೪ರಲ್ಲಿ ಯಮುನಾ ಕೃಷ್ಣನ್ ಅವರು ಮದ್ರಾಸ್ ವಿಶ್ವವಿದ್ಯಾಲಯದ ಮಹಿಳಾ ಕ್ರಿಶ್ಚಿಯನ್ ಕಾಲೇಜಿನಲ್ಲಿ ರಸಾಯನಶಾಸ್ತ್ರದಲ್ಲಿ ಪದವಿ ಪಡೆದರು.೨೦೦೨ರಲ್ಲಿ ಆರ್ಗೆನಿಕ್ ಕೆಮಿಸ್ಟ್ರಿ ವಿಷಯಕ್ಕೆ ಸಂಬಂಧಿಸಿ ಪಿ.ಎಚ್.ಡಿ. ಪದವಿಯನ್ನು ಬೆಂಗಳೂರಿನ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ನಿಂದ ಪಡೆದರು. ಯಮುನಾ ಕೃಷ್ಣನ್ ಮೊದಲು ಬೆಂಗಳೂರಿನ ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್ ಮತ್ತು ಜೈವಿಕ ವಿಜ್ಞಾನದ ರಾಷ್ಟ್ರೀಯ ಕೇಂದ್ರದಲ್ಲಿ ಓದುಗರಾಗಿದ್ದರು.ಅವರು ವಿಜ್ಞಾನ ಮತ್ತು ತಂತ್ರಜ್ಞಾನದ ಶಾಂತಿ ಸ್ವರೂಪ್ ಭಟ್ನಾಗರ್ ಪ್ರಶಸ್ತಿಯನ್ನು ಪಡೆದುಕಂಡ ಅತಿ ಕಿರಿಯ ವಯಸ್ಸಿನ ಮಹಿಳೆಯಾಗಿದ್ದಾರೆ.

## ವೃತ್ತಿ ಜೀವನ
ಯಮುನಾ ಕೃಷ್ಣನ್ ಅವರು ಪೋಸ್ಟ್ ಡಾಕ್ಟೋರಲ್ ರಿಸರ್ಚ್ ಸಹವರ್ತಿಯಾಗಿ ಮತ್ತು ೧೮೫೧ರಲ್ಲಿ ಯುನಿವರ್ಸಿಟಿ ಆಫ್ ಕೇಂಬ್ರಿಡ್ಜ್ ವಿಶ್ವವಿದ್ಯಾನಿಲಯದಲ್ಲಿ ರಿಸರ್ಚ್ ಫೆಲೋ ಆಗಿ,  ೨೦೦೧ ರಿಂದ ೨೦೦೪ರ ವರೆಗೆ  ರಸಾಯನಶಾಸ್ತ್ರ ವಿಭಾಗದಲ್ಲಿ ಕೆಲಸ ಮಾಡಿದರು.

## ವೃತ್ತಿಪರ ಅನುಭವ
ಅವರು ೨೦೦೫ ರಿಂದ ೨೦೦೯ ರವರೆಗೆ ನ್ಯಾಷನಲ್ ಸೆಂಟರ್ ಫಾರ್ ಬಯೋಲಾಜಿಕಲ್ ಸೈನ್ಸಸ್, ಟಿಐಎಫ್ಆರ್, ಬೆಂಗಳೂರು, ಭಾರತದಲ್ಲಿ ಫೆಲೋ 'ಇ' ಆಗಿದ್ದರು ಮತ್ತು ನಂತರ ೨೦೦೯ ರಿಂದ ೨೦೧೩ ರವರೆಗೆ ಭಾರತದ ಬೆಂಗಳೂರಿನ ಟಿಐಎಫ್ಆರ್, ಜೈವಿಕ ವಿಜ್ಞಾನಗಳ ರಾಷ್ಟ್ರೀಯ ಕೇಂದ್ರದಲ್ಲಿ ರೀಡರ್ 'ಎಫ್' ಅನ್ನು ಪಡೆದರು. ೨೦೧೩ ರಲ್ಲಿ ಅವರು ಭಾರತದ ಬೆಂಗಳೂರಿನ ಟಿಐಎಫ್‌ಆರ್‌ನ ಜೈವಿಕ ವಿಜ್ಞಾನ ವಿಜ್ಞಾನ ಕೇಂದ್ರದಲ್ಲಿ ಸಹಾಯಕ ಪ್ರಾಧ್ಯಾಪಕ 'ಜಿ' ಆಗಿ ಬಡ್ತಿ ಪಡೆದರು ಮತ್ತು ಆಗಸ್ಟ್ ೨೦೧೪ ರಲ್ಲಿ ರಸಾಯನಶಾಸ್ತ್ರದ ಪ್ರಾಧ್ಯಾಪಕರಾಗಿ ಚಿಕಾಗೊ ವಿಶ್ವವಿದ್ಯಾಲಯಕ್ಕೆ ತೆರಳಿದರು. ಅವರು ೨೦೧೦ ರಲ್ಲಿ ವೆಲ್ಕಂ ಟ್ರಸ್ಟ್ -ಡಿಬಿಟಿ ಅಲೈಯನ್ಸ್ ಸೀನಿಯರ್ ರಿಸರ್ಚ್ ಫೆಲೋಶಿಪ್, ೨೦೦೭ ರಲ್ಲಿ ಇಂಡಿಯನ್ ನ್ಯಾಷನಲ್ ಸೈನ್ಸ್ ಅಕಾಡೆಮಿ ಯಂಗ್ ಸೈಂಟಿಸ್ಟ್ ಮೆಡಲ್, ಸರ್ಕಾರದ ಜೈವಿಕ ತಂತ್ರಜ್ಞಾನ ವಿಭಾಗದಿಂದ ನವೀನ ಯಂಗ್ ಬಯೋಟೆಕ್ನಾಲಜಿಸ್ಟ್ ಪ್ರಶಸ್ತಿ ಪಡೆದಿದ್ದಾರೆ. ೨೦೦೬ ರಲ್ಲಿ, ಮತ್ತು ಭೌತ ವಿಜ್ಞಾನ ವಿಭಾಗದಲ್ಲಿ ಇನ್ಫೋಸಿಸ್ ಪ್ರಶಸ್ತಿ ೨೦೧೭.

## ಸಂಶೋಧನೆ
ಯಮುನಾ ಕೃಷ್ಣನ್ ಅವರು ನ್ಯೂಕ್ಲಿಯಿಕ್ ಆಮ್ಲಗಳ ರಚನೆ ಮತ್ತು ಡೈನಾಮಿಕ್ಸ್, ನ್ಯೂಕ್ಲಿಯಿಕ್ ಆಮ್ಲ ನ್ಯಾನೊತಂತ್ರಜ್ಞಾನ, ಸೆಲ್ಯುಲಾರ್ ಮತ್ತು ಉಪಕೋಶ ತಂತ್ರಜ್ಞಾನಗಳಿಗೆ ಸಂಬಂಧಿಸಿದ ಕ್ಷೇತ್ರಗಳ ಕುರಿತು ಇವರ ಪ್ರಸ್ತುತ ಸಂಶೋಧನಾ ಆಸಕ್ತಿಯಾಗಿತ್ತು.

## ಪ್ರಶಸ್ತಿಗಳು
*ರಿಸರ್ಚ್ ಫೆಲೊಷಿಪ್, ರಾಯಲ್ ಕಮಿಷನ್ ಫಾರ್ ದ ಎಗ್ಸಿಬಿಷನ್,೧೮೫೧.
*ಫೆಲೊಷಿಪ್ ಆಫ್ ವುಲ್ಫ್ಸನ್ ಕಾಲೇಜ್,ಉನಿವರ್ಸಿಟಿ ಆಫ್ ಕೇಂಬ್ರಿಡ್ಜ್.
*ಇನೋವೇಟಿವ್ ಯಂಗ್ ಬಯೋಟೆಕ್ನಾಲಜಿಸ್ಟ್ ಅವಾರ್ಡ್.
*ಇಂಡಿಯನ್ ನ್ಯಾಷನಲ್ ಸೈನ್ಸ್ ಅಕಾಡೆಮಿಸ್ ಯಂಗ್ ಸೈಂಟಿಸ್ಟ್ ಮೆಡಲ್.
*ಎಸೊಸಿಯೇಟ್, ಇಂಡಿಯನ್ ಅಕಾಡೆಮಿ ಆಫ್ ಸೈನ್ಸ್.
*ಡಿಬಿಟಿ-ವೆಲ್ಕಮ್ ಟ್ರಸ್ಟ್ ಇಂಡಿಯ ಏಲಿಯನ್ಸ್ ಸೀನಿಯರ್ ಫೆಲೊಷಿಪ್ ಅವಾರ್ಡ್.
*ಶಾಂತಿ ಸ್ವರೂಪ್ ಭಟ್ನಾಗರ್ ಅವಾರ್ಡ್,ಕೆಮಿಕಲ್ ಸೈನ್ಸ್ (ಯಂಗೆಸ್ಟ್ ಎವರ್ ಫೀಮೇಲ್ ಅವಾರ್ಡ್ ಇನ್ ಎನಿ ಕೆಟಗರಿ).
*ಕೆಮಿಕಲ್ ಸೈನ್ಸ್ ಎಮರ್ಜಿಂಗ್ ಇನ್ವೆಸ್ಟಿಗೇಟರ್ ಅವಾರ್ಡ್, ರಾಯಲ್ ಸೊಸೈಟಿ ಆಫ್ ಕೆಮಿಸ್ಟ್ರಿ.
*ಇನ್ಫೋಸಿಸ್ ಪ್ರಶಸ್ತಿ ೨೦೧೭,ಫಿಸಿಕಲ್ ಸೈನ್ಸಸ್.

## ಉಲ್ಲೇಖಗಳು
ವರ್ಗ:ಸಂಶೋಧಕರು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ದಾರ

thumb

**ದಾರ**ವು ಒಂದು ಬಗೆಯ ನೂಲು, ಆದರೆ ಇದನ್ನು ಹಾಗೆಯೇ ಹೊಲಿಗೆಗಾಗಿ ಬಳಸಲಾಗುತ್ತದೆ. ಇದನ್ನು ಹತ್ತಿ, ನಾರುಬಟ್ಟೆ, ನೈಲಾನ್, ಮತ್ತು ರೇಷ್ಮೆ ಸೇರಿದಂತೆ ಅನೇಕ ವಿಭಿನ್ನ ವಸ್ತುಗಳಿಂದ ತಯಾರಿಸಬಹುದು. ಯಾವುದನ್ನು ಜೋಡಿಸಲು ದಾರವನ್ನು ಬಳಸಲಾಗುತ್ತಿದೆಯೋ, ಆ ವಸ್ತುವಿಗಿಂತ ದಾರವು ಹೆಚ್ಚು ಗಟ್ಟಿಯಾಗಿದ್ದು, ಹೊಲಿಗೆ ಸಾಲುಗಳನ್ನು ಬಿಗಿಯಾಗಿ ಎಳೆದು ಇರಿಸಲಾದರೆ, ದಾರವು ತುಂಡಾಗುವ ಮುಂಚೆಯೇ ಆ ವಸ್ತು ಹರಿದುಹೋಗಬಹುದು. ಉಡುಪುಗಳನ್ನು ಸಾಮಾನ್ಯವಾಗಿ ಬಟ್ಟೆಗಿಂತ ಕಡಿಮೆ ಬಲದ ದಾರಗಳಿಂದ ಹೊಲಿಯಲಾಗುತ್ತದೆ, ಏಕೆಂದರೆ ಬಿಗಿ ಎಳೆತ ಉಂಟಾದರೆ ಉಡುಪಿಗಿಂತ ಮುಂಚೆ ಹೊಲಿಗೆ ಸಾಲು ತುಂಡಾಗಲಿ ಎಂದು. ಗಣನೀಯ ಪ್ರಮಾಣದ ಒತ್ತಡವನ್ನು ತಡೆದುಕೊಳ್ಳಬೇಕಾದ ಗವುಸು, ಕಾರ್‌ನ ಆಸನಗಳು, ಟಾರ್ಪಾಲಿನ್‍ಗಳು, ಟೆಂಟುಗಳು, ಮತ್ತು ಅಶ್ವಸಜ್ಜಿನಂತಹ ಭಾರದ ಸರಕುಗಳಿಗೆ ಬಹಳ ಗಟ್ಟಿಯಾದ ದಾರಗಳು ಬೇಕಾಗುತ್ತದೆ. ರಿಪೇರಿಗಳನ್ನು ಹಗುರಾದ ದಾರದಿಂದ ಪ್ರಯತ್ನಿಸುವುದರಿಂದ ಸಾಮಾನ್ಯವಾಗಿ ಕ್ಷಿಪ್ರ ವೈಫಲ್ಯ ಉಂಟಾಗುತ್ತದೆ, ಆದರೆ ಮತ್ತೊಮ್ಮೆ, ಹೊಲಿಯಲಾಗುತ್ತಿರುವ ವಸ್ತುವಿಗಿಂತ ಗಟ್ಟಿಯಾದ ದಾರವನ್ನು ಬಳಸಿದರೆ ದಾರವು ಸ್ವತಃ ಹರಿಯುವುದಕ್ಕೆ ಮುಂಚೆ ಆ ವಸ್ತುವಿನಲ್ಲಿ ಹರಕುಗಳು ಉಂಟಾಗಬಹುದು.

ಹತ್ತಿಯ ದಾರವನ್ನು ಸಾಮಾನ್ಯ ಬಳಕೆಗೆ ಉಪಯೋಗಿಸಬಹುದು. ಇದನ್ನು ಹೊಸೆದಿರಲಾಗಿರುತ್ತದೆ. ಹತ್ತಿ ಮತ್ತು ಪಾಲಿಯೆಸ್ಟರ್‌ನ ಮಿಶ್ರ ದಾರವು ಮಧ್ಯೆ ಪಾಲಿಯೆಸ್ಟರ್‌ನ್ನು ಹೊಂದಿದ್ದು ಹೊರಗೆ ಹತ್ತಿ ಇರುತ್ತದೆ. ಇದು ಸ್ವಲ್ಪ ಎಳೆಯಲ್ಪಡಬಹುದಾಗಿದ್ದು ಹತ್ತಿಯ ಸಾಂಪ್ರದಾಯಿಕ ನೋಟವನ್ನು ಉಳಿಸಿಕೊಳ್ಳುತ್ತದೆ. ಇದರ ಮುಖ್ಯ ಬಳಕೆ ಆಗುವುದು ಬಲ ಬೇಕಾಗಿದ್ದಾಗ ಆದರೆ ಹೊಳಪು ಬೇಡದಿದ್ದಾಗ. ಸಂಯೋಜಿಸಬಲ್ಲ ದಾರವು ಹೊಲಿಯಲಾದ ಬಟ್ಟೆಗಳನ್ನು ಇಸ್ತ್ರಿ ಮಾಡಿದಾಗ ಅವುಗಳನ್ನು ಒಂದುಗೂಡಿಸುತ್ತದೆ. ಇದರ ಮುಖ್ಯ ಬಳಕೆ ಬಂಧನ ಮತ್ತು ಮೇಲಲಂಕಾರದಲ್ಲಿ ಇರುತ್ತದೆ. ನಾರುಬಟ್ಟೆ ದಾರವು ಹೊಸೆಯಲಾದ ದಾರವಾಗಿದೆ. ಸಾಮಾನ್ಯವಾಗಿ ಬಟ್ಟೆಯ ಉಡುಪಗಳಿಗೆ ಬಳಸಲಾದವುಗಳಿಗಿಂತ ಹೆಚ್ಚು ದಪ್ಪ ವಿಸ್ತಾರದಲ್ಲಿರುತ್ತದೆ. ಬಾಳಿಕೆ ಮತ್ತು ಶಿಲೀಂಧ್ರ ಪ್ರತಿರೋಧಕ್ಕಾಗಿ ಇದಕ್ಕೆ ಮೇಣ ಹಚ್ಚಬಹುದು. ಇದರ ಬಳಕೆಗಳೆಂದರೆ ಸಾಂಪ್ರದಾಯಿಕ ಚಕ್ಕಳದ ಅಶ್ವಸಜ್ಜು, ಚಕ್ಕಳದ ಪೆಟ್ಟಿಗೆಗಳು, ಕೈಚೀಲಗಳು ಮತ್ತು ಪರಿಕರಗಳು, ಮಣಿಕೆಲಸ ಇತ್ಯಾದಿ. ಲೋಹೀಯ ದಾರವೆಂದರೆ ಸಾಮಾನ್ಯ ದಾರಕ್ಕೆ ಬಹಳ ತೆಳ್ಳನೆಯ ಲೋಹದ ಲೇಪನವನ್ನು ಕೊಡಲಾಗುತ್ತದೆ. ಇದು ಒಂದು ಬಾಹ್ಯ ಲೇಪನದಿಂದ ರಕ್ಷಿತವಾಗಿರುತ್ತದೆ. ಇದು ಬಹಳ ಹೊಳೆಯುವ ಬಣ್ಣ/ಮಿನುಗು ಮತ್ತು/ಅಥವಾ ರಚನೆಯನ್ನು ಒದಗಿಸುತ್ತದೆ. ಈ ದಾರವನ್ನು ಅಲಂಕಾರದಲ್ಲಿ ಬಳಸಲಾಗುತ್ತದೆ. ನೈಲಾನ್ ದಾರವು ಪಾರದರ್ಶಕ ಎಳೆಯಾಗಿರುತ್ತದೆ. ಇದನ್ನು ಇಸ್ತ್ರಿ ಪೆಟ್ಟಿಗೆಯಿಂದ ಕರಗಿಸಬಹುದು. ಸಾಮಾನ್ಯವಾಗಿ ನೈಲಾನ್ ಪಾಲಿಯೆಸ್ಟರ್‌ಗಿಂತ ಹೆಚ್ಚು ಬಲಶಾಲಿಯಾಗಿರುತ್ತದೆ. ಬಲ ಮತ್ತು ಪಾರದರ್ಶಕತೆ ಬೇಕಾದ ಕಡೆ ಇದನ್ನು ಬಳಸಲಾಗುತ್ತದೆ. ಪಾಲಿಯೆಸ್ಟರ್ ದಾರವು ಒಂದು ಕೃತಕ ಮಿಶ್ರಣವಾಗಿದ್ದು ಹತ್ತಿಗಿಂತ ಹೆಚ್ಚು ಬಲಶಾಲಿಯಾಗಿದ್ದು ಹೆಚ್ಚು ಎಳೆಯಬಹುದಾಗಿರುತ್ತದೆ. ಜಾಳುಎಳೆಗಳು ಬಹಳ ಕಡಿಮೆ ಅಥವಾ ಇರುವುದಿಲ್ಲ. ಬಲ ಬೇಕಾದ ಕಡೆ ಇದನ್ನು ಬಳಸಲಾಗುತ್ತದೆ. ರೇಯಾನ್ ದಾರವನ್ನು ಸೆಲ್ಯುಲೋಸ್‍ನಿಂದ ತಯಾರಿಸಲಾಗುತ್ತದೆ, ಆದರೆ ಇದನ್ನು ಪ್ರಾಕೃತಿಕ ನಾರು ಎಂದು ಪರಿಗಣಿಸಲಾಗುವುದಿಲ್ಲ ಏಕೆಂದರೆ ಇದು ಬಹಳ ಸಂಸ್ಕರಿತವಾಗಿರುತ್ತದೆ. ಇದು ಹೊಳಪಿನ ಬಣ್ಣಗಳನ್ನು ಪಡೆಯಲು ಉಪಯುಕ್ತವಾಗಿದೆ. ಆದರೆ ಯಾವಾಗಲೂ ಬಣ್ಣ ಬಿಡುವುದಿಲ್ಲ ಎಂದು ಹೇಳಲಾಗದು. ಹೆಚ್ಚಿನ ಮಿನುಗು ಮತ್ತು ಮೃದು ರಚನೆ ಬೇಕಾದಾಗ ಇದನ್ನು ಬಳಸಲಾಗುತ್ತದೆ. ರೇಷ್ಮೆ ದಾರವು ಬಹಳ ನವಿರಾದ, ಬಲವಾದ ಮತ್ತು ನೋಡಲು ಕಷ್ಟವಾದ ದಾರವಾಗಿದೆ; ಆದರೆ ಕಾಲಾಂತರದಲ್ಲಿ ಕಳಪೆ ಆಗುತ್ತದೆ. ಹೆಚ್ಚು ಬಲ ಮತ್ತು ಹೆಚ್ಚು ಮಿನುಗು ಬೇಕಾದ ಕಡೆಗೆ ಇದನ್ನು ಉಪಯೋಗಿಸಲಾಗುತ್ತದೆ. ಉದಾ. ಮಣಿಗಳನ್ನು ಜೋಡಿಸಲು ಬಳಸಲಾಗುತ್ತದೆ.

ವರ್ಗ:ನೂಲು
ಏತ

thumb

**ಏತ**ವು ಒಂದು ನೀರಾವರಿ ಉಪಕರಣ. ಏತವು ಪ್ರಾಚೀನ ಈಜಿಪ್ಷಿಯನ್‍ಗಳಿಂದ ಮತ್ತು ಮೆಸೊಪೊಟೇಮಿಯನ್‍ರಿಂದ ನೀರಾವರಿಯಲ್ಲಿ ಬಳಸಲಾದ ಮುಂಚಿನ ಉಪಕರಣವಾಗಿತ್ತು. ಇವರು ನೈಲ್ ನದಿ ಉದ್ದಕ್ಕೂ ಇರುತ್ತಿದ್ದರು. ನೀರಾವರಿಯು ಹೊಂಡಗಳು, ಕಾಲುವೆಗಳು, ಕಂದಕಗಳು, ಬಾವಿಗಳು, ಹಳ್ಳಗಳು, ಮತ್ತು ಜಲಮಾರ್ಗಗಳನ್ನು ಬಳಸಿ ಬೆಳೆಗಳಿಗೆ ನೀರುಹಾಕುವ ಒಂದು ರೀತಿಯಾಗಿದೆ. ಏತವನ್ನು ನದಿ ಅಥವಾ ಕೆರೆಯಿಂದ ನೆಲಕ್ಕೆ ಅಥವಾ ಮತ್ತೊಂದು ನದಿ ಅಥವಾ ಕೆರೆಗೆ ನೀರನ್ನು ಎತ್ತಲು ಬಳಸಲಾಗುತ್ತಿತ್ತು. ಇದು ಅದರ ಕೊನೆಗೆ ಬಕೆಟ್ ಜೋಡಿಸಿದ ಉದ್ದದ ಕೋಲಿನಂತೆ ಕಾಣುತ್ತದೆ. ಈಗಲೂ ಇದನ್ನು ಆಫ಼್ರಿಕಾ ಮತ್ತು ಏಷ್ಯಾದ ಅನೇಕ ಪ್ರದೇಶಗಳಲ್ಲಿ ಬಳಸಲಾಗುತ್ತದೆ. ಇದು ಭಾರತದ ಗ್ರಾಮೀಣ ಪ್ರದೇಶಗಳಲ್ಲಿ, ಉದಾಹರಣೆಗೆ ಗಂಗಾ ಬಯಲಿನ ಭೋಜ್‍ಪುರಿ ಭೂಪ್ರದೇಶದಲ್ಲಿ ಬಹಳ ಸಾಮಾನ್ಯವಾಗಿದೆ (ಇಲ್ಲಿ ಇದನ್ನು ಢೇಂಕಿ ಎಂದು ಕರೆಯಲಾಗುತ್ತದೆ). ಹಂಗೇರಿಯ ಗ್ರೇಟ್ ಪ್ಲೇನ್‍ನಲ್ಲಿ ಇವು ಸಾಮಾನ್ಯವಾಗಿ ಉಳಿದಿವೆ ಮತ್ತು ಇವನ್ನು ಈ ಪ್ರದೇಶದ ಸಂಕೇತವಾಗಿ ಪರಿಗಣಿಸಲಾಗುತ್ತದೆ.

ಏತವು ಲಂಬ ಚೌಕಟ್ಟನ್ನು ಹೊಂದಿರುತ್ತದೆ. ಇದರ ಮೇಲೆ ಉದ್ದನೆಯ ಕೋಲು ಅಥವಾ ಶಾಖೆಯನ್ನು, ಒಂದು ಕೊನೆಯಿಂದ ಸುಮಾರು ಅದರ ಉದ್ದದ ಐದನೇ ಒಂದು ಭಾಗದಷ್ಟು ದೂರದಲ್ಲಿ ಜೋತುಬಿಡಲಾಗುತ್ತದೆ. ಈ ಕೋಲಿನ ಉದ್ದನೆಯ ತುದಿಯಲ್ಲಿ ಒಂದು ಬಕೆಟ್, ಚರ್ಮದ ಚೀಲ, ಅಥವಾ ಡಾಂಬರ್ ಲೇಪಿತ ಜೊಂಡಿನ ಚೀಲ ಜೋತು ಬಿದ್ದಿರುತ್ತದೆ. ಬಕೆಟ್ಟನ್ನು ಅನೇಕ ಭಿನ್ನ ಶೈಲಿಗಳಲ್ಲಿ ತಯಾರಿಸಿರಬಹುದು, ಕೆಲವೊಮ್ಮೆ ಅಸಮ ತಳವನ್ನು ಹೊಂದಿದ್ದು ಅಥವಾ ಬಿಚ್ಚಬಹುದಾದ ಭಾಗವನ್ನು ಚರ್ಮದ ಮೇಲ್ಭಾಗದಲ್ಲಿ ಹೊಂದಿರುತ್ತದೆ. ಇದರಿಂದ ನೀರನ್ನು ಕೈಯಿಂದ ಖಾಲಿ ಮಾಡುವ ಬದಲು ತಕ್ಷಣ ವಿತರಿಸಲು ಸಾಧ್ಯವಾಗುತ್ತದೆ. ಗಿಡ್ಡನೆಯ ತುದಿಯು ಒಂದು ತೂಕವನ್ನು (ಜೇಡಿ ಮಣ್ಣು, ಕಲ್ಲು ಅಥವಾ ಹೋಲುವ ತೂಕ) ಹೊತ್ತಿರುತ್ತದೆ. ಇದು ಸನ್ನೆಕೋಲಿನ ಪ್ರತಿಭಾರವಾಗಿ ಕಾರ್ಯನಿರ್ವಹಿಸುತ್ತದೆ. ಸರಿಯಾಗಿ ಸಮವಾದಾಗ, ಪ್ರತಿಭಾರವು ಅರ್ಧ ತುಂಬಿದ ಬಕೆಟ್‍ಗೆ ಆಧಾರವಾಗುತ್ತದೆ. ಹಾಗಾಗಿ ಖಾಲಿ ಬಕೆಟ್ಟನ್ನು ಕೆಳಗೆ ನೀರಿಗೆ ಎಳೆಯುವುದಕ್ಕೆ ಸ್ವಲ್ಪ ಶ್ರಮವನ್ನು ಬಳಸಲಾಗುತ್ತದೆ, ಆದರೆ ತುಂಬಿದ ಬಕೆಟ್ಟನ್ನು ಎತ್ತಲು ಕೇವಲ ಅಷ್ಟೇ ಶ್ರಮ ಬೇಕಾಗುತ್ತದೆ.

ಬಹುತೇಕ ಶ್ರಮವಿರದ ತೂಗಾಟ ಮತ್ತು ಎತ್ತುವ ಚಲನೆಯಿಂದ, ಜಲನಿರೋಧಕ ಪಾತ್ರೆಯನ್ನು ಒಂದು ಜಲಸಮೂಹದಿಂದ (ಸಾಮಾನ್ಯವಾಗಿ ನದಿ ಅಥವಾ ಹೊಂಡ) ನೀರನ್ನು ಎತ್ತಿ ನೆಲಕ್ಕೆ ಅಥವಾ ಮತ್ತೊಂದು ಜಲಸಮೂಹಕ್ಕೆ ಸಾಗಿಸಲು ಬಳಸಲಾಗುತ್ತದೆ. ಪ್ರತಿ ಚಲನೆಯ ಅಂತ್ಯದಲ್ಲಿ, ನೀರನ್ನು ನಾಲೆಗಳಲ್ಲಿ ಸುರಿಯಲಾಗುತ್ತದೆ. ಇವು ನೀರನ್ನು ಬೇಕಾದ ದಿಕ್ಕಿನಲ್ಲಿ ನೀರಾವರಿ ಕಾಲುವೆಗಳ ಉದ್ದಕ್ಕೂ ಸಾಗಿಸುತ್ತವೆ.

## ಉಲ್ಲೇಖಗಳು
ವರ್ಗ:ನೀರಾವರಿ
ದಿಲೀಪ್ ಸರ್ದೇಸಾಯಿ

**ದಿಲೀಪ್ ನಾರಾಯಣ್  ಸರ್ದೇಸಾಯಿ**   (8 ಆಗಸ್ಟ್ 1940 - ಜುಲೈ 2, 2007) ಒಬ್ಬ ಭಾರತೀಯ ಟೆಸ್ಟ್ ಕ್ರಿಕೆಟ್ ಆಟಗಾರರಾಗಿದ್ದರು. ಭಾರತಕ್ಕಾಗಿ ಆಡಿದ  ಏಕೈಕ ಗೋವಾ-ಸಂಜಾತ ಕ್ರಿಕೆಟಿಗರಾಗಿದ್ದರು ಮತ್ತು ಸ್ಪಿನ್ ಬೌಲಿಂಗ್ ವಿರುದ್ಧ ಭಾರತದ ಅತ್ಯುತ್ತಮ ಬ್ಯಾಟ್ಸ್ಮನ್ ಎಂದು ಪರಿಗಣಿಸಲ್ಪಟ್ಟಿದ್ದರು

## ಆರಂಭಿಕ ವೃತ್ತಿಜೀವನ 
1959-60ರಲ್ಲಿ ಇಂಟರ್-ಯೂನಿವರ್ಸಿಟಿ ರೋಹಿಂಟನ್ ಬರಿಯಾ ಟ್ರೋಫಿಯಲ್ಲಿ ಸರ್ದೇಸಾಯಿ ಕ್ರಿಕೆಟ್‍ನಲ್ಲಿ ತನ್ನ ಮೊದಲ ದಾಖಲೆಯನ್ನು ಮಾಡಿದರು, ಅಲ್ಲಿ ಅವರು 87 ಸರಾಸರಿಯಲ್ಲಿ 435 ರನ್‍ಗಳನ್ನು ಮಾಡಿದರು. 1960-61, ರಲ್ಲಿ ಪುಣೆ ಪ್ರವಾಸ ಪ್ರವಾಸ ಕೈಗೊಂಡ ಪಾಕಿಸ್ತಾನ ತಂಡದ ವಿರುದ್ಧ ಭಾರತೀಯ ಪ್ರಥಮ ದರ್ಜೆಯ ಕ್ರಿಕೆಟ್ ಪ್ರವೇಶವನ್ನು ಮಾಡಿದರು.194 ನಿಮಿಷಗಳಲ್ಲಿ 87 ರನ್ ಗಳಿಸಿದರು.ಅವರ ತಕ್ಷಣದ ಯಶಸ್ಸು ಬೆಂಗಳೂರಿನ ಅದೇ ತಂಡದ ವಿರುದ್ಧ ಮಂಡಳಿಯ ಅಧ್ಯಕ್ಷ XI ಯ ಆಯ್ಕೆಗೆ ಕಾರಣವಾಯಿತು,ಅಲ್ಲಿ ಅವರು  106 * ರನ್  ಗಳಿಸಿದರು, ಮತ್ತು ನಂತರ ಟೆಸ್ಟ್ ಸರಣಿಯ ಅಂತಿಮ ಪಂದ್ಯದಲ್ಲಿ ಸ್ಟ್ಯಾಂಡ್ಬೈಯಾಗಿ.ಅದೇ ಸಮಯದಲ್ಲಿ ಮದ್ರಾಸ್ ವಿಶ್ವವಿದ್ಯಾಲಯದ ವಿರುದ್ಧ ಅವರು 202 ರನ್ ಗಳಿಸಿದರು, ನಂತರ ರಣಜಿ ಟ್ರೋಫಿಯಲ್ಲಿ ಬಾಂಬೆಯನ್ನು ಪ್ರತಿನಿಧಿಸಲು ಆಯ್ಕೆ ಮಾಡಲಾಯಿತು.

## ದ್ವಿಶತಕ 
* 212   ವೆಸ್ಟ್ ಇಂಡೀಸ್, ಸಬಿನಾ ಪಾರ್ಕ್, ಕಿಂಗ್ಸ್ಟನ್, ಫೆಬ್ರವರಿ 18-23, 1971
* 200 *ವಿರುದ್ಧ ನ್ಯೂಜಿಲೆಂಡ್  ಮುಂಬೈ, ಮುಂಬೈ, ಮಾರ್ಚ್ 12-15, 1965 ರಲ್ಲಿ

## ಶತಕ 
*150 ವಿರುದ್ಧ ವೆಸ್ಟ್ ಇಂಡೀಸ್ ಕೆನ್ಸಿಂಗ್ಟನ್ ಓವಲ್, ಬ್ರಿಡ್ಜ್ಟೌನ್, ಏಪ್ರಿ 1-6, 1971
*112 ವಿರುದ್ಧ ವೆಸ್ಟ್ ಇಂಡೀಸ್ ಕ್ವೀನ್ಸ್ ಪಾರ್ಕ್ ಓವಲ್, ಪೋರ್ಟ್ ಆಫ್ ಸ್ಪೇನ್, ಮಾರ್ಚ್ 6-10, 1971
*106 ವಿರುದ್ಧ  ನ್ಯೂಜಿಲೆಂಡ್ ಫಿರೋಜ್ ಶಾ ಕೋಟ್ಲಾ ಮೈದಾನದಲ್ಲಿ, ದೆಹಲಿ, ಮಾರ್ಚ್ 19-22, 1965

## ಉಲ್ಲೇಖಗಳು 
ವರ್ಗ:ಕ್ರಿಕೆಟ್ ಆಟಗಾರ
ಆರ್.ಆರ್.ಪದಕಿ

ಡಾ.ಆರ್.ಆರ್.ಪದಕಿ(ಡಾ.ರಂಗರಾವ ರಾಮರಾವ ಪದಕಿ)ಯವರು ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳದಲ್ಲಿ ಉಚಿತವಾಗಿ ಆರೋಗ್ಯ ಸೇವೆ ನೀಡಿ ಡಾ.ಪದಕಿಯೆಂದೆ ಹೆಸರುವಾಸಿಯಾಗಿದ್ದರು.

## ಬಾಲ್ಯ
ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳದಲ್ಲಿ 22ನೇ ಅಗಷ್ಟ್ 1925ರಲ್ಲಿ ಜನಿಸಿದರು.

## ವಿದ್ಯಾಭಾಸ
ಪದಕಿಯವರು ತಾಳಿಕೋಟೆ, ಬಾಗಲಕೋಟೆ, ಗದಗ, ಧಾರವಾಡ, ಮಹಾರಾಷ್ಟ್ರದ ಕೊಲ್ಹಾಪುರದಲ್ಲಿ ಶಿಕ್ಷಣ ಪಡೆದು ಪುಣೆಯ ಬಿಜೆ ಮೆಡಿಕಲ್ ಕಾಲೇಜಿನಲ್ಲಿ 1951 ರಲ್ಲಿ ಎಂಬಿಬಿಎಸ್ ಪದವಿ ಮುಗಿಸಿದ್ದರು.

## ಸೇವೆ
1952 ರಲ್ಲಿ ಸರ್ಕಾರಿ ವೈದ್ಯರಾಗಿ ಮಹಾರಾಷ್ಟ್ರದ ಸಾಂಗ್ಲಿ, ಕರ್ನಾಟಕದ ಕುಮಟಾದಲ್ಲಿ ಸೇವೆ ಸಲ್ಲಿಸಿದ ಅವರಿಗೆ ಸರ್ಕಾರಿ ನೌಕರಿ ಬೇಡವೆನಿಸಿ ರಾಜೀನಾಮೆ ನೀಡಿ 1957ರಲ್ಲಿ ಮುದ್ದೇಬಿಹಾಳದಲ್ಲಿ ಸ್ವಂತ ಕ್ಲಿನಿಕ್ ಸ್ಥಾಪಿಸಿದರು.

## ನಿಧನ
3ನೇ ಅಗಷ್ಟ್ 2018ರಂದು 93ನೇ ವಯಸ್ಸಿನಲ್ಲಿ ನಿಧನರಾದರು.
ಮೃತರಿಗೆ ಪತ್ನಿ, ಪುತ್ರ (ಇಂಗ್ಲೆಂಡಿನಲ್ಲಿ ಸಾರ್ವಜನಿಕ ಆರೋಗ್ಯ ನಿರ್ದೇಶಕ) ಡಾ.ಕಿಶೋರ ಸೇರಿದಂತೆ ಇಬ್ಬರು ಪುತ್ರರು, ಇಬ್ಬರು ಪುತ್ರಿಯರಿದ್ದಾರೆ.

## ಪ್ರಶಸ್ತಿ
ಅವರ ಸೇವೆಯನ್ನು ಗುರುತಿಸಿ ಅನೇಕ ಸಂಘ, ಸಂಸ್ಥೆಗಳು ಅನೇಕ ಪ್ರಶಸ್ತಿ ನೀಡಿದರೆ, ರಾಜ್ಯ ಸರ್ಕಾರ 2015 ರಲ್ಲಿ ರಾಜ್ಯೋತ್ಸವ ಪ್ರಶಸ್ತಿ ನೀಡಿ ಗೌರವಿಸಿತ್ತು.

## ಉಲ್ಲೇಖಗಳು
ವರ್ಗ:ವೈದ್ಯರು
ಏರು

**ಏರು** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ನೊಗವನ್ನು ಹೂಡಿ ದನಗಳನ್ನು ಕಟ್ಟಿದ ನೇಗಿಲು
* ೫ ಮತ್ತು ೭ರ ನಡುವಿನ ಅಂಕೆ/ಸಂಖ್ಯೆಯಾದ ಆರು
* ಅಂಗಾಂಶಗಳ ಅವಿಚ್ಛಿನ್ನತೆಗೆ ಉಂಟಾಗುವ ತಡೆಯಾದ ಗಾಯ
* ರಾಜ್ಯಗಳ ಅಥವಾ ದೊಡ್ಡ ಗುಂಪುಗಳ ಮಧ್ಯ ಆಯುಧಗಳ ಉಪಯೋಗದೊಂದಿಗೆ ನಡೆಯುವ ಕಾಳಗವಾದ ಯುದ್ಧ
ನೇಗಿಲು

thumb

**ನೇಗಿಲು** ಬೀಜ ಬಿತ್ತುವ ಅಥವಾ ಸಸ್ಯ ನೆಡುವ ತಯಾರಿಕೆಯಲ್ಲಿ ಮಣ್ಣನ್ನು ಸಡಿಲಗೊಳಿಸಲು ಅಥವಾ ತಿರುಗಿಸುವ ಸಲುವಾಗಿ ಮಣ್ಣಿನ ಆರಂಭಿಕ ಸಾಗುವಳಿಗಾಗಿ ಕೃಷಿಯಲ್ಲಿ ಬಳಸಲಾದ ಒಂದು ಉಪಕರಣ ಅಥವಾ ಕೃಷಿ ಸಾಮಗ್ರಿ. ಸಾಂಪ್ರದಾಯಿಕವಾಗಿ ನೇಗಿಲುಗಳನ್ನು ಕುದುರೆಗಳು ಅಥವಾ ದನಗಳಂತಹ ಕೆಲಸದ ಪ್ರಾಣಿಗಳು ಎಳೆಯುತ್ತಿದ್ದವು, ಆದರೆ ಆಧುನಿಕ ಕಾಲದಲ್ಲಿ ಟ್ರ್ಯಾಕ್ಟರ್‌ಗಳು ಎಳೆಯುತ್ತವೆ. ನೇಗಿಲನ್ನು ಕಟ್ಟಿಗೆ, ಕಬ್ಬಿಣ ಅಥವಾ ಉಕ್ಕಿನಿಂದ ತಯಾರಿಸಬಹುದು. ಕಟ್ಟಿಗೆ, ಕಬ್ಬಿಣ, ಅಥವಾ ಉಕ್ಕಿನ ಚೌಕಟ್ಟಿಗೆ ಮಣ್ಣನ್ನು ಕತ್ತರಿಸಿ ಸಡಿಲಗೊಳಿಸಲು ಬಳಸಲಾದ ಅಲಗು ಅಥವಾ ಕೋಲನ್ನು ಜೋಡಿಸಲಾಗಿರುತ್ತದೆ. ದಾಖಲಿತ ಇತಿಹಾಸದ ಬಹುತೇಕ ಭಾಗದಲ್ಲಿ ಇದು ಒಂದು ಮೂಲಭೂತ ಪರಿಕರವಾಗಿದೆ. ಆದರೆ ಇಂಗ್ಲಿಷ್ ಭಾಷೆಯಲ್ಲಿ ಇದರ ಲಿಕ್ಜಿತ ಉಲ್ಲೇಖಗಳು ಕ್ರಿ.ಶ. ೧೧೦೦ರ ವರೆಗೆ ಕಾಣುವುದಿಲ್ಲ, ಮತ್ತು ಈ ಬಿಂದುವಿನಿಂದ ಇದನ್ನು ಮತ್ತೆ ಮತ್ತೆ ಉಲ್ಲೇಖಿಸಲಾಗುತ್ತದೆ. ನೇಗಿಲು ಮಾನವ ಇತಿಹಾಸದಲ್ಲಿನ ಪ್ರಮುಖ ಕೃಷಿ ಆವಿಷ್ಕಾರಗಳಲ್ಲಿ ಒಂದನ್ನು ಪ್ರತಿನಿಧಿಸುತ್ತದೆ.

ಮಣ್ಣಿನ ಮೇಲಿನ ಪದರವನ್ನು ತಿರುಗಿಸಿ, ಮೇಲ್ಮೈಗೆ ತಾಜಾ ಪೌಷ್ಟಿಕಾಂಶಗಳನ್ನು ತರುವುದು, ಮತ್ತು ಅದೇ ಸಮಯದಲ್ಲಿ ಕಳೆಗಳು ಮತ್ತು ಹಿಂದಿನ ಬೆಳೆಗಳ ಶೇಷಗಳನ್ನು ಹೂಳುವುದು ಮತ್ತು ವಿಘಟನೆಯಾಗುವುದಕ್ಕೆ ಅವುಗಳಿಗೆ ಆಸ್ಪದ ನೀಡುವುದು ಉಳುವುದರ ಪ್ರಧಾನ ಉದ್ದೇಶವಾಗಿದೆ. ಮಣ್ಣಿನಲ್ಲಿ ನೇಗಿಲನ್ನು ಎಳೆದಾಗ ಅದು ಉಕ್ಕೆ ಸಾಲುಗಳು ಎಂದು ಕರೆಯಲ್ಪಡುವ ಫಲವತ್ತಾದ ಮಣ್ಣಿನ ಉದ್ದ ಅಗಳುಗಳನ್ನು ಸೃಷ್ಟಿಸುತ್ತದೆ. ಆಧುನಿಕ ಬಳಕೆಯಲ್ಲಿ, ಉಳುಮೆ ಮಾಡಿದ ಗದ್ದೆಯನ್ನು ಸಾಮಾನ್ಯವಾಗಿ ಒಣಗಲು ಬಿಡಲಾಗುತ್ತದೆ, ಮತ್ತು ನಂತರ ನೆಡುವ ಮುಂಚೆ ಅದನ್ನು ಕುಂಟೆ ಹೊಡೆಯಲಾಗುತ್ತದೆ. ಮಣ್ಣನ್ನು ಉಳುವುದು ಮತ್ತು ಸಾಗುವಳಿ ಮಾಡುವುದು ಮಣ್ಣಿನ ಮೇಲಿನ ೧೨ ರಿಂದ ೨೫ ಸೆ.ಮಿ. ಅನ್ನು ಏಕರೂಪಗೊಳಿಸಿ ಮತ್ತು ಮಾರ್ಪಾಡು ಮಾಡಿ ಉಳು ಪದರವನ್ನು ರಚಿಸುತ್ತದೆ. ಅನೇಕ ಮಣ್ಣುಗಳಲ್ಲಿ, ನವುರಾದ ಸಸ್ಯ ಪೋಷಕ ಬೇರುಗಳ ಬಹುತೇಕ ಭಾಗವನ್ನು ಮೇಲ್ಮಣ್ಣು ಅಥವಾ ಉಳು ಪದರಿನಲ್ಲಿ ಕಾಣಬಹುದು.

ಆರಂಭದಲ್ಲಿ ನೇಗಿಲುಗಳು ಮಾನವ ಚಾಲಿತವಾಗಿದ್ದವು, ಆದರೆ ಒಮ್ಮೆ ಪ್ರಾಣಿಗಳನ್ನು ಸೇವೆಯಲ್ಲಿ ಒತ್ತಾಯಪಡಿಸಲಾದಾಗ ಈ ಪ್ರಕ್ರಿಯೆಯು ಗಣನೀಯವಾಗಿ ಹೆಚ್ಚು ಫಲಕಾರಿಯಾಯಿತು. ಮೊದಲ ಪ್ರಾಣಿಚಾಲಿತ ನೇಗಿಲುಗಳನ್ನು ನಿಸ್ಸಂಶಯವಾಗಿ ಎತ್ತುಗಳು ಎಳೆಯುತ್ತಿದ್ದವು, ಮತ್ತು ನಂತರ ಅನೇಕ ಪ್ರದೇಶಗಳಲ್ಲಿ ಕುದುರೆಗಳು (ಸಾಮಾನ್ಯವಾಗಿ ಭಾರ ಎಳೆಯುವ ಕುದುರೆಗಳು) ಮತ್ತು ಹೆಸರುಗತ್ತೆಗಳು ಎಳೆಯುತ್ತಿದ್ದವು. ಆದರೆ ಈ ಉದ್ದೇಶಕ್ಕಾಗಿ ವಿವಿಧ ಇತರ ಪ್ರಾಣಿಗಳನ್ನು ಬಳಸಲಾಗಿದೆ. ಕೈಗಾರಿಕೀಕೃತ ದೇಶಗಳಲ್ಲಿ, ನೇಗಿಲನ್ನು ಎಳೆಯುವ ಮೊದಲ ಯಾಂತ್ರಿಕ ಸಾಧನಗಳು ಆವಿಚಾಲಿತವಾಗಿದ್ದವು, ಆದರೆ ಕ್ರಮೇಣ ಆಂತರಿಕ ದಹನ ಚಾಲಿತ ಟ್ರ್ಯಾಕ್ಟರ್‌ಗಳು ಇವುಗಳ ಸ್ಥಾನ ತೆಗೆದುಕೊಂಡವು.

ವರ್ಗ:ಕೃಷಿ ಉಪಕರಣಗಳು
ಬಾರ್ದಿಲ ಶ್ರೀ ಸಾಂಬಸದಾಶಿವ ದೇವಸ್ಥಾನ

**ಬಾರ್ದಿಲ ಶ್ರೀ ಸಾಂಬಸದಾಶಿವ ದೇವಸ್ಥಾನ**ವು ಮಂಗಳೂರು ತಾಲೂಕಿನ ಕಿಲೆಂಜಾರು ಗ್ರಾಮದಲ್ಲಿದೆ. ತೇತ್ರಾಯುಗದ ಕ್ಷತ್ರಿಯ ಸಂಹಾರಕ ಭಗವಾನ್ ಪರಶುರಾಮರು ತನ್ನ ಕೊಡಲಿಯನ್ನೆಸೆದು ಸೃಷ್ಟಿಸಿದ ಪವಿತ್ರ ಸ್ಥಳ ಈ ತುಳು ನಾಡಿನ ದಕ್ಷಿಣ ಕನ್ನಡ ಜಿಲ್ಲೆಯ ಮಂಗಳೂರು ತಾಲೂಕಿನ ಕಿಲೆಂಜಾರು ಗ್ರಾಮದ ದೇವರಗುಡ್ಡೆ ಎಂಬ ಎತ್ತರವಾದ ಗುಡ್ಡದಲ್ಲಿರುವ ಶ್ರೀ ಕ್ಷೇತ್ರದಲ್ಲಿ "ಅಂಬಾ(ಪಾರ್ವತಿ)ಗಣಪತಿ" ಸಮೇತರಾಗಿ 'ಶಿವ ದೇವರು' ನೆಲೆಸಿರುವುದರಿಂದ "ಸಾಂಬಸದಾಶಿವ" ಎಂಬ ಹೆಸರಿನಿಂದ ಆರಾಧಿಸಲ್ಪಡುತ್ತಿದ್ದು, ಶ್ರೀ ಕ್ಷೇತ್ರವು ಕಾರಣಿಕ ಹಿನ್ನಲೆಯುಳ್ಳ ಪರಮ ಪವಿತ್ರ ಕ್ಷೇತ್ರವಾಗಿದೆ.                                                                                                                                                                                                                                                                                                                                                                                                                                                                                              

## ಇತಿಹಾಸ
ಸಾವಿರಾರು ವರ್ಷಗಳ ಹಿಂದೆ ಭಗವಾನ್ ಪರಶುರಾಮ ದೇವರು ಈ ಎತ್ತರವಾದ ಗುಡ್ಡ ಪ್ರದೇಶದಲ್ಲಿ ತಪಸ್ಸನ್ನಾಚರಿಸಿದರು. ತದನಂತರ ಋಷಿಮುನಿಗಳು ಈ ಪ್ರದೇಶದಲ್ಲಿ ಹಲವು ಕಾಲ ಯಾಗ, ಯಜ್ಞ, ತಪಸ್ಸುಗಳನ್ನು ಮಾಡಿದ ತಪೋಭೂಮಿಯಾಯಿತು. ನಂತರದ ಕಾಲದಲ್ಲಿ ಇಲ್ಲಿಯ ಮೂಲ ನಿವಾಸಿಗಳು ತಮಗೆ ಬಂದ ತೊಂದರೆಗಳನ್ನು ಕಂಡು, ಈ ಪ್ರದೇಶದಲ್ಲಿ ದೈವಿ ಶಕ್ತಿಯಿದೆಯೆಂದು ತಿಳಿದು ತಮ್ಮದೇ ರೀತಿಯಲ್ಲಿ ದೇವಿ ಶಕ್ತಿ/ಕಾಳಿಶಕ್ತಿಯನ್ನು ಪೂಜಿಸಿ ಆರಾಧಿಸಿಕೊಂಡು ಬಂದಿದ್ದರು. ತದನಂತರ ರಾಜ ಮಹಾರಾಜರ ಆಳ್ವಿಕೆಯ ಕಾಲದಲ್ಲಿ ತಮಗೆ ಗಂಡು ಸಂತಾನ ಇಲ್ಲದೇ ದತ್ತು ಸ್ವೀಕಾರ ಮಾಡಬೇಕಾಗಿ ಬಂದ ಸಂದರ್ಭದಲ್ಲಿ ಪ್ರಾಯಶ್ಚಿತವಾಗಿ ಈ ಪ್ರದೇಶದ ಕೆಲವು ಕೃಷಿ ಭೂಮಿಯನ್ನು ಬ್ರಾಹ್ಮಣರಿಗೆ ದಾನವಾಗಿ ಕೊಟ್ಟು, ಇಲ್ಲಿ ವಾಸವಿರುವಂತೆ ವ್ಯವಸ್ಥೆಯನ್ನು ಕಲ್ಪಿಸಿಕೊಟ್ಟರು. ಸದ್ರಿ ಬ್ರಾಹ್ಮಣರಿಗೆ ಈ ಎತ್ತರದ ಪ್ರದೇಶದಲ್ಲಿರುವ ಪವಿತ್ರ ಚೈತನ್ಯವು ಗೋಚರಕ್ಕೆ ಬಂದು ಶ್ರೀ ಗಣಪತಿ ದೇವರನ್ನು ಆರಾಧಿಸಿಕೊಂಡು ಬಂದರು. ನಂತರದ ವರ್ಷಗಳಲ್ಲಿ ರಾಜರುಗಳ ಮುಂದಾಳತ್ವದಲ್ಲಿ ಇಲ್ಲಿ ಅಂಬಾಗಣಪತಿ ಸಮೇತನಾದ ಶ್ರೀ ಸಾಂಬಸದಾಶಿವ ದೇವಸ್ಥಾನವನ್ನು ನಿರ್ಮಿಸಿ ಪೂಜಾಧಿಗಳನ್ನು ಬಹಳ ವೈಭವದಿಂದ ನಡೆಸಿಕೊಂಡು ಬಂದರು. ನಂತರದ ಕಾಲದ ಸಹೋದರತ್ವದಲ್ಲಿ ಸ್ವಂತಿಕೆಗಾಗಿ ವೈರತ್ವ ಉಂಟಾಗಿ ಯುದ್ಧ ನಡೆದು ಕಷ್ಟ-ನಷ್ಟಗಳಾಗಿ, ಕಾಲಕ್ರಮೇಣ, ಕಾರಣಾಂತರದಿಂದ ಶ್ರೀ ಸಾಂಬಸದಾಶಿವ ದೇವಸ್ಥಾನವು ಶಿಥಿಲಗೊಂಡಿತೆಂದು ತಿಳಿದುಬಂದಿದೆ. ತದನಂತರ ಸುಮಾರು ೮೦೦ ವರ್ಷಗಳ ಹಿಂದೆ, ಶಿಥಿಲಗೊಂಡಿರುವ ಈ ಕ್ಷೇತ್ರದ ಪವಿತ್ರ ಶಿವಲಿಂಗವನ್ನು ಚೌಟರ ಅರಸರ ಆಡಳಿತದಲ್ಲಿ ನಿರ್ಮಾಣಗೊಂಡ ಪುತ್ತಿಗೆ ಶ್ರೀ ಸೋಮನಾಥ ದೇವಸ್ಥಾನದಲ್ಲಿ ಪ್ರತಿಷ್ಠೆ ಮಾಡಲಾಯಿತೆಂದು ತಿಳಿದುಬಂದಿದೆ.

ಸುಮಾರು ವರ್ಷಗಳ ಹಿಂದೆ ದೇವರಗುಡ್ಡೆ ಎಂಬ ಹೆಸರಿದ್ದ ಈ ಎತ್ತರದ ಕಾಡು ಪ್ರದೇಶದಲ್ಲಿ ಶಿವ ದೇವಾಲಯವಿದ್ದ ಕುರುಹುಗಳು ಲಭಿಸಿದವು. ಸದ್ರಿ ಕ್ಷೇತ್ರವನ್ನು ನವ ನಿರ್ಮಾಣಗೊಳಿಸಬೇಕೆಂದು ಸಂಕಲ್ಪ ಮಾಡಿ, ಶ್ರೀ ಎಮ್.ಕಾಂತಪ್ಪ ಶೆಟ್ಟಿಯವರ ಮುಂದಾಳತ್ವದಲ್ಲಿ ಶ್ರೀ ಮಿಜಾರು ಗುತ್ತು ಆನಂದ ಆಳ್ವ ಇವರ ಘನ ಅಧ್ಯಕ್ಷತೆಯಲ್ಲಿ ಹಾಗೂ ಶ್ರೀ.ಐ.ರಾಮ ಆಸ್ರಣ್ಣ ಅವರ ಆಶೀರ್ವಚನದೊಂದಿಗೆ ಜೀರ್ಣೋದ್ಧಾರ ಸಮಿತಿ ರಚನೆ ಮಾಡಿದರು. ಕಾರ್ಯಪ್ರವೃತರಾಗಿ, ಪ್ರಕೃತವಿರುವ ಗರ್ಭಗುಡಿಯೊಂದಿಗೆ ಈ ಹಿಂದೆ ಇದ್ದ ಸುತ್ತು ಪೌಳಿಯೊಂದಿಗೆ ಶ್ರೀ ಸಾಂಬಸದಾಶಿವ ದೇವಸ್ಥಾನವು ನಿರ್ಮಾಣವಾಯಿತು.

## ಉತ್ಸವಗಳು
ಶ್ರೀ ಕ್ಷೇತ್ರದಲ್ಲಿ ಭಜನೆಗಳು, ರಂಗಪೂಜೆಗಳು, ನಿತ್ಯನಂದಾದೀಪ ಸೇವೆ, ಮಾಸ ಶಿವರಾತ್ರಿ, ಶಿವ ಜಾಗರಣೆ, ಚೌತಿ, ದೀಪಾವಳಿ ಆಚರಣೆ, ಹೋಮ-ಹವನಗಳು, ಅನ್ನದಾನದಿ ಸೇವೆಗಳು, ತ್ರಿಕಾಲ ಪೂಜಾ ಸೇವೆಗಳು ನಡೆಯುತ್ತವೆ.

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ದೇವಾಲಯಗಳು
ವರ್ಗ:ಕರ್ನಾಟಕದ ದೇವಾಲಯಗಳು
ಐಕಿಲ್

**ಐಕಿಲ್** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ವಿಶೇಷವಾಗಿ ವಾತಾವರಣದಲ್ಲಿ ಕಡಿಮೆ ತಾಪಮಾನದ ಇರುವಿಕೆಯ ಸ್ಥಿತಿಯಾದ ಚಳಿ
* ವಾತಾವರಣದಲ್ಲಿ ಭೂಮಿಯ ಮೇಲ್ಮೈಯಲ್ಲಿ ಅಥವಾ ಅದರ ಹತ್ತಿರ ನೇತಾಡುವ, ಕಣ್ಣಿಗೆ ಕಾಣಿಸುವ ಮೋಡ ನೀರಿನ ಹನಿಗಳು ಅಥವಾ ಐಸು ಹರಳುಗಳನ್ನು ಹೊಂದಿರುವ ಮಂಜು
ಏವ

**ಏವ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಅನಾದರದ ಸ್ಥಿತಿ, ಅಥವಾ ಕಾಳಜಿ, ಉತ್ಸಾಹ, ಪ್ರೇರಣೆ, ಮತ್ತು/ಅಥವಾ ಭಾವೋದ್ವೇಗದಂತಹ ಭಾವನೆಗಳ ಮರೆಮಾಚುವಿಕೆಯಾದ ತಿರಸ್ಕಾರ
* ದುಮ್ಮಾನಕ್ಕಿಂತ ಹೆಚ್ಚು ತೀವ್ರವಾಗಿರುವ ಒಂದು ಭಾವನೆ, ಅನಿಸಿಕೆ, ಅಥವಾ ಚಿತ್ತವೃತ್ತಿಯಾದ ದುಃಖ
* ವ್ಯಕ್ತಿ ಅಥವಾ ಒಂದು ಗುಂಪು ಬೇರೆಯವರಿಗೆ ಅಥವ ತೊಂದರೆ ನೀಡುವ ವ್ಯಕ್ತಿಯಾದ ಹಗೆ
* ಭಯ, ಆರಾಮದ ಕೊರತೆ, ಅಥವಾ ಮುಜುಗರದ ಅನಿಸಿಕೆ, ವಿಶೇಷವಾಗಿ ಒಬ್ಬ ವ್ಯಕ್ತಿಯು ಇತರ ಜನರ ಜೊತೆಗೆ ಇರುವಾಗ
ಹರಾಜು

**ಹರಾಜು** ಎಂದರೆ ಸರಕುಗಳು ಮತ್ತು ಸೇವೆಗಳನ್ನು ಬೆಲೆ ಕೂಗುವುದಕ್ಕೆ ನೀಡಿ, ಕೂಗುಬೆಲೆಗಳನ್ನು ತೆಗೆದುಕೊಂಡು, ಮತ್ತು ನಂತರ ಅವುಗಳನ್ನು ಅತ್ಯಧಿಕ ಬೆಲೆ ಕೂಗಿದವನಿಗೆ ಮಾರಾಟಮಾಡುವ ಖರೀದಿಸುವ ಮತ್ತು ಮಾರುವ ಪ್ರಕ್ರಿಯೆಯಾಗಿದೆ. ವಾದ್ಯಯೋಗ್ಯವಾಗಿ ಮುಕ್ತ ಆರೋಹಣ ಬೆಲೆ ಹರಾಜು ಇಂದು ಬಳಕೆಯಲ್ಲಿರುವ ಹರಾಜಿನ ಅತ್ಯಂತ ಸಾಮಾನ್ಯ ರೂಪವಾಗಿದೆ. ಭಾಗೀದಾರರು ಮುಕ್ತವಾಗಿ ಒಬ್ಬರ ವಿರುದ್ಧ ಒಬ್ಬರು ಬೆಲೆ ಕೂಗುತ್ತಾರೆ, ಮತ್ತು ಪ್ರತಿಯೊಂದು ಮುಂದಿನ ಕೂಗುಬೆಲೆಯು ಹಿಂದಿನ ಕೂಗುಬೆಲೆಗಿಂತ ಹೆಚ್ಚಿರಬೇಕಾದ ಅಗತ್ಯವಿರುತ್ತದೆ. ಹರಾಜುಗಾರನು ಬೆಲೆಗಳನ್ನು ಘೋಷಿಸಬಹುದು, ಬೆಲೆ ಕೂಗುವವರು ತಮ್ಮ ಕೂಗುಬೆಲೆಗಳನ್ನು ತಾವೇ ಕೂಗಬಹುದು (ಅಥವಾ ಅವರ ಪರವಾಗಿ ಒಬ್ಬ ಪ್ರತಿನಿಧಿಯು ಬೆಲೆಯನ್ನು ಕೂಗಬಹುದು), ಅಥವಾ ಕೂಗುಬೆಲೆಗಳನ್ನು ವಿದ್ಯುನ್ಮಾನ ರೀತ್ಯಾ ಸಲ್ಲಿಸಬಹುದು ಮತ್ತು ಅತ್ಯಧಿಕ ಪ್ರಸಕ್ತ ಕೂಗುಬೆಲೆಯನ್ನು ಸಾರ್ವಜನಿಕವಾಗಿ ಪ್ರದರ್ಶಿಸಲಾಗುತ್ತದೆ. ಇಳಿ ಹರಾಜಿನಲ್ಲಿ, ಹರಾಜುಗಾರನು ಹೋಲುವ ವಸ್ತುಗಳ ನಿರ್ದಿಷ್ಟ ಪ್ರಮಾಣಕ್ಕೆ ಹೆಚ್ಚಿನ ಕೇಳು ದರದಿಂದ ಆರಂಭಿಸುತ್ತಾನೆ; ಒಬ್ಬ ಭಾಗೀದಾರನು ಸರಕುಗಳ ನಿರ್ದಿಷ್ಟ ಪ್ರಮಾಣಕ್ಕೆ ಹರಾಜುಗಾರನ ಬೆಲೆಯನ್ನು ಒಪ್ಪಲು ಸಿದ್ಧವಾಗುವವರೆಗೆ ಅಥವಾ ಮಾರಾಟಗಾರನ ಮೀಸಲು ಬೆಲೆಯನ್ನು ಸಂಧಿಸುವವರೆಗೆ ಬೆಲೆಯನ್ನು ತಗ್ಗಿಸಲಾಗುತ್ತದೆ. ಸಾರ್ವಜನಿಕ ಕಲ್ಪನೆಯಲ್ಲಿ ಹರಾಜುಗಳನ್ನು ಬಹುತೇಕವಾಗಿ ಪ್ರಾಚೀನ ವಸ್ತುಗಳು, ವರ್ಣಚಿತ್ರಗಳು, ಅಪರೂಪದ ಸಂಗ್ರಹಯೋಗ್ಯ ವಸ್ತುಗಳು ಮತ್ತು ದುಬಾರಿ ವೈನ್‍ಗಳ ಮಾರಾಟದೊಂದಿಗೆ ಸಂಬಂಧಿಸಲಾಗುತ್ತದೆಯಾದರೂ, ಹರಾಜುಗಳನ್ನು ಸರಕುಗಳು, ಜಾನುವಾರು, ರೇಡಿಯೊ ತರಂಗಗಳು ಮತ್ತು ಬಳಸಿದ ಕಾರುಗಳಿಗೆ ಕೂಡ ಬಳಸಲಾಗುತ್ತದೆ. ಆರ್ಥಿಕ ಸಿದ್ಧಾಂತದಲ್ಲಿ, ಹರಾಜು ಪದವು ವಿನಿಮಯಕ್ಕಾಗಿ ಯಾವುದೇ ಕಾರ್ಯವಿಧಾನ ಅಥವಾ ವ್ಯಾಪಾರ ನಿಯಮಗಳ ಸಮೂಹವನ್ನು ಸೂಚಿಸಬಹುದು.

ಇತಿಹಾಸದ ಬಹುತೇಕ ಭಾಗದಲ್ಲಿ, ಹರಾಜುಗಳು ಸರಕುಗಳು ಮತ್ತು ದ್ರವ್ಯಗಳ ವಿನಿಮಯವನ್ನು ತೀರ್ಮಾನಿಸಲು ತುಲನಾತ್ಮಕವಾಗಿ ಅಸಾಮಾನ್ಯ ರೀತಿಯಾಗಿವೆ. ವ್ಯವಹಾರದಲ್ಲಿ, ಚೌಕಾಸಿ ಮಾಡುವುದು ಮತ್ತು ಸಮೂಹ ಬೆಲೆಗೆ ಮಾರಾಟ ಎರಡೂ ಗಮನಾರ್ಹವಾಗಿ ಹೆಚ್ಚು ಸಾಮಾನ್ಯವಾಗಿವೆ. ವಾಸ್ತವವಾಗಿ, ಹದಿನೇಳನೇ ಶತಮಾನಕ್ಕೆ ಮುಂಚೆ ಆಯೋಜಿಸಲಾದ ಕೆಲವು ಹರಾಜುಗಳು ವಿರಳವಾಗಿದ್ದವು. ಆದಾಗ್ಯೂ, ಹರಾಜುಗಳು ಉದ್ದನೆಯ ಇತಿಹಾಸವನ್ನು ಹೊಂದಿವೆ, ಮತ್ತು ಕ್ರಿ.ಪೂ. ೫೦೦ ರ ಕಾಲದಷ್ಟು ಮುಂಚಿತವಾಗಿ ಇವುಗಳನ್ನು ದಾಖಲಿಸಲಾಗಿವೆ. ಹೆರೊಡಾಟಸ್‍ನ ಪ್ರಕಾರ, ಬ್ಯಾಬಿಲೋನ್‍ನಲ್ಲಿ ಮದುವೆ ಹೆಣ್ಣುಗಳ ಹರಾಜುಗಳನ್ನು ವಾರ್ಷಿಕವಾಗಿ ಆಯೋಜಿಸಲಾಗುತ್ತಿತ್ತು.

## ಉಲ್ಲೇಖಗಳು
ವರ್ಗ:ವ್ಯಾಪಾರದ ಮಾದರಿಗಳು
ಹುಚ್ಚು

**ಹುಚ್ಚು** ಎಂದರೆ ಗುಂಪು ಮತ್ತು ವೈಯಕ್ತಿಕ ವರ್ತನೆಗಳು ಎರಡರ ಸಮೂಹ. ಹುಚ್ಚು ಕೆಲವು ಅಸಾಮಾನ್ಯ ಮಾನಸಿಕ ಅಥವಾ ವರ್ತನೆ ಸಂಬಂಧಿ ನಮೂನೆಗಳ ಗುಣಲಕ್ಷಣಗಳನ್ನು ಹೊಂದಿರುತ್ತದೆ. ಹುಚ್ಚು ಒಬ್ಬ ವ್ಯಕ್ತಿ ಅಥವಾ ವ್ಯಕ್ತಿಗಳು ತಮಗೆ ಅಥವಾ ಇತರರಿಗೆ ಅಪಾಯಕಾರಿಯಾಗುವುದು ಸೇರಿದಂತೆ ಸಮಾಜದ ರೂಢಿಗಳ ಉಲ್ಲಂಘನೆಗಳಾಗಿ ವ್ಯಕ್ತವಾಗಬಹುದು, ಆದರೆ ಅಂತಹ ಎಲ್ಲ ಕ್ರಿಯೆಗಳನ್ನು ಹುಚ್ಚು ಎಂದು ಪರಿಗಣಿಸಲಾಗುವುದಿಲ್ಲ; ಇದನ್ನು ಸೋಂಕಿನ ಕಲ್ಪನೆಯೊಂದಿಗೆ ಸಂಬಂಧಿಸಲಾಗಿದೆ, ಉದಾಹರಣೆಗೆ ಅಂಧಾನುಕರಣೆ ಆತ್ಮಹತ್ಯೆಗಳ ವಿಷಯದಲ್ಲಿ, ಹಾಗೆಯೇ, ಸಮಾಜದ ರೂಢಿಗಳ ಕಡೆ ಅನಾದರ ತೋರಿಸುವ ಎಲ್ಲ ಕ್ರಿಯೆಗಳು ಹುಚ್ಚಿನಿಂದ ಕೂಡಿದ ಕ್ರಿಯೆಗಳಲ್ಲ. ಆಧುನಿಕ ಬಳಕೆಯಲ್ಲಿ, ಹುಚ್ಚನ್ನು ಅತ್ಯಂತ ಸಾಮಾನ್ಯವಾಗಿ ಮಾನಸಿಕ ಅಸ್ಥಿರತೆಯನ್ನು ಸೂಚಿಸುವ ಅನೌಪಚಾರಿಕ ಅವೈಜ್ಞಾನಿಕ ಪದವಾಗಿ ಎದುರಿಸಲಾಗುತ್ತದೆ, ಅಥವಾ ಹುಚ್ಚಿನ ಪ್ರತಿವಾದದ ಕಿರಿದಾದ ಕಾನೂನಾತ್ಮಕ ವಿಷಯದಲ್ಲಿ. ವೈದ್ಯಕೀಯ ವೃತ್ತಿಯಲ್ಲಿ ನಿರ್ದಿಷ್ಟ ಮಾನಸಿಕ ರೋಗಗಳ ನಿದಾನಗಳ ಪರವಾಗಿ ಈ ಪದವನ್ನು ಈಗ ತಪ್ಪಿಸಲಾಗುತ್ತದೆ; ಭ್ರಮೆಗಳು ಅಥವಾ ಭ್ರಾಂತಿಗಳ ಇರುವಿಕೆಯನ್ನು ವಿಶಾಲವಾಗಿ ಬುದ್ಧಿವಿಕಲ್ಪ ಎಂದು ಸೂಚಿಸಲಾಗುತ್ತದೆ. ಸಾಮಾನ್ಯ ಪದಗಳಲ್ಲಿ ಮಾನಸಿಕ ಅಸ್ವಸ್ಥತೆಯನ್ನು ಚರ್ಚಿಸುವಾಗ, "ಮನೋರೋಗ ಶಾಸ್ತ್ರ" ಪದವನ್ನು ಆದ್ಯತೆಯ ವಿವರಕ ಎಂದು ಪರಿಗಣಿಸಲಾಗುತ್ತದೆ.

ಸಾಮಾನ್ಯವಾಗಿ ಆರೋಗ್ಯವಂತ ದೇಹದಲ್ಲಿ ಆರೋಗ್ಯವಂತ ಮನಸ್ಸು ಎಂದು ಹೇಳಲಾಗುತ್ತದೆ. ಈ ದೃಷ್ಟಿಯಿಂದ, ಹುಚ್ಚನ್ನು ಮನಸ್ಸಿನ ಕಳಪೆಯಾದ ಆರೋಗ್ಯ ಎಂದು ಪರಿಗಣಿಸಬಹುದು, ಅಗತ್ಯವಾಗಿ ಒಂದು ಅಂಗವಾಗಿ ಮಿದುಳಿನದ್ದು ಅಲ್ಲ (ಅದು ಮಾನಸಿಕ ಆರೋಗ್ಯದ ಮೇಲೆ ಪ್ರಭಾವ ಬೀರಬಹುದಾದರೂ), ಬದಲಾಗಿ ತರ್ಕಸರಣಿಯಂತಹ ಮಾನಸಿಕ ಪ್ರಕ್ರಿಯೆಗಳ ದೋಷಯುಕ್ತ ಕ್ರಿಯೆಯನ್ನು ಸೂಚಿಸುತ್ತದೆ.

ಹುಚ್ಚನ್ನು ಇತಿಹಾಸದಾದ್ಯಂತ ಪ್ರತಿಯೊಂದು ಪರಿಚಿತ ಸಮಾಜದಲ್ಲಿ ಗುರುತಿಸಲಾಗಿದೆ. ಕೆಲವು ಸಾಂಪ್ರದಾಯಿಕ ಸಂಸ್ಕೃತಿಗಳು ಬುದ್ಧಿಗೆಟ್ಟ ವ್ಯಕ್ತಿಗಳಿಂದ ದುಷ್ಟ ಶಕ್ತಿಗಳು ಅಥವಾ ವಿಲಕ್ಷಣ ವರ್ತನೆಯನ್ನು ತೊಡೆದುಹಾಕುವ ಸಲುವಾಗಿ ಮಾಯೆಯನ್ನು ಮಾಡಲು, ಗಿಡಮೂಲಿಕೆಯ ಮಿಶ್ರಣಗಳು ಅಥವಾ ಗ್ರಾಮೀಣ ಔಷಧಿಯನ್ನು ನೀಡಲು ಮಾಂತ್ರಿಕರು ಅಥವಾ ಅಭಿಚಾರಿಗಳ ಕಡೆಗೆ ತಿರುಗಿವೆ. ಪುರಾತತ್ವಶಾಸ್ತ್ರಜ್ಞರು ಚಕಮಕಿ ಕಲ್ಲಿನ ಉಪಕರಣಗಳನ್ನು ಬಳಸಿ ಕೊರೆದಿರುವ ಸಣ್ಣ, ದುಂಡನೆಯ ರಂಧ್ರಗಳನ್ನು ಹೊಂದಿರುವ ಬುರುಡೆಗಳನ್ನು ಅಗೆದು ತೆಗೆದಿದ್ದಾರೆ. ಆ ವ್ಯಕ್ತಿಗಳಿಗೆ ದೆವ್ವ ಹಿಡಿದಿತ್ತು ಮತ್ತು ರಂಧ್ರಗಳು ಅವು ಹೊರಗೆ ತಪ್ಪಿಸಿಕೊಳ್ಳಲು ಅನುಮತಿಸುತ್ತಿದ್ದವು ಎಂದು ನಂಬಲಾಗಿತ್ತು ಎಂದು ಊಹಿಸಲಾಗಿದೆ.

## ಉಲ್ಲೇಖಗಳು
ವರ್ಗ:ಮಾನಸಿಕ ಆರೋಗ್ಯ
ಮರದರಶಿನ

ಮರದರಶಿನವನ್ನು ಹಳದಿ ಬಳ್ಳಿ ಎಂದೂ ಕರೆಯುತ್ತಾರೆ. ಇದು ದಕ್ಷಿಣ ಏಷ್ಯಾ ಮತ್ತು ಮೈನ್ಲ್ಯಾಂಡ್ ಮೂಲದ ಮರದ ಮೇಲೆ ಹರಡುವ ಹೂಬಿಡುವ ಬಳ್ಳಿ. ಇದೊಂದು ಅಳಿವಿನಂಚಿನಲ್ಲಿರುವ ಸಸ್ಯ. ಮರದರಶಿನವನ್ನು ದಕ್ಷಿಣ ಭಾರತದಲ್ಲಿ ಕಾಕ್ಸಿನಂ  ಫೆನೆಸ್ಟ್ರಾಟಮ್ *(Coscinium Fenestratum)* ಎಂಬ ಸಸ್ಯಮೂಲವನ್ನು ಪರಿಗಣಿಸಲಾಗುತ್ತದೆ ಹಾಗೂ ಉತ್ತರ ಭಾರತದಲ್ಲಿ ಬೆರ್ಬೆರಿಸ್ ಅರಿಸ್ಟೇಟ ಎಂಬ ಸಸ್ಯಮೂಲವನ್ನು ಪರಿಗಣಿಸಲಾಗುತ್ತದೆ. ಅಂಗಳ ಭಾಷೆಯಲ್ಲಿ ಇಂಡಿಯನ್ ಬರ್ಬೆರಿ, ಹಿಂದಿಯಲ್ಲಿ ರಸೌತ್, ಮಲಯಾಳಂನಲ್ಲಿ ಮರಮಂಜಲ್, ಸಂಸ್ಕೃತದಲ್ಲಿ ದಾರುಹರಿದ್ರ ಎಂದು ಕರೆಯುತ್ತಾರೆ. 

=ವಿವರಣೆ=
ಮರದರಶಿನ ಹೊಳೆಯುವ ಎಲೆಗಳು ಮತ್ತು ಹಳದಿ ಬಣ್ಣದ ಗಟ್ಟಿಯಾದ ಮರದ ಮೇಲೆ ವ್ಯಾಪಿಸಿ ಬೆಳೆಯುವ ಬಳ್ಳಿ ಆಗಿದೆ.  ಆಗಸ್ಟ್ ತಿಂಗಳಿನಿಂದ ಅಕ್ಟೋಬರ್ ತಿಂಗಳು ಈ ಬಳ್ಳಿಯ ಹೂಬಿಡುವ ಮತ್ತು ಫಲವತ್ತತೆಯ ಸಮಯ. ಈ ಸಸ್ಯವು 25 ವರ್ಷಗಳ ಒಂದು ತಲೆಮಾರಿನ ಅವಧಿಯನ್ನು ಹೊಂದಿದೆ. ಇದರ ಹೂವು ಹಳದಿ ಬಣ್ಣದಲ್ಲಿರುತ್ತದೆ.

=ಬೆಳೆಯುವ ಪ್ರದೇಶಗಳು=

ಇದು ಕೇವಲ ಉಷ್ಣವಲಯದ ಹವಾಮಾನದಲ್ಲಿ ಬೆಳೆಯುತ್ತದೆ. ಫಲವತ್ತಾದ ಮಣ್ಣು ಮತ್ತು ಹೆಚ್ಚಿನ ತೇವಾಂಶ ಮಿಶ್ರಿತ ಪ್ರದೇಶದಲ್ಲಿ ಮರದರಶಿನ ಬೆಳೆಯುತ್ತದೆ. ಈ ಸಸ್ಯವು ಶ್ರೀಲಂಕಾ ಮತ್ತು ಭಾರತದಲ್ಲಿನ ಪಶ್ಚಿಮ ಘಟ್ಟಗಳ ಮೂಲ ಎಂದು ಹೇಳಲಾಗುತ್ತದೆ.

=ಬಳಕೆ=
ಮರದರಶಿನ ಬೆಳೆಯುವ ಪ್ರದೇಶದಲ್ಲಿ ಇದನ್ನು ಸಾಂಪ್ರದಾಯಿಕ ಔಷಧಿಗಳಿಗೆ ಬಳಸುತ್ತಾರೆ. ಇದನ್ನು ಭಾರತದಲ್ಲಿ ಆಯುರ್ವೇದ, ಯುನಾನಿ ಮತ್ತು ಸಿದ್ಧ ವೈದ್ಯಕೀಯ, ಶ್ರೀಲಂಕಾದಲ್ಲಿ ಸಿಂಹಳ ಔಷಧ, ಕಾಂಬೋಡಿಯಾದಲ್ಲಿನ ಕ್ರು ಖಮೇರ್ ಚಿಕಿತ್ಸೆಗಳಿಗೆ ಬಳಸುತ್ತಾರೆ. ಈ ಸಸ್ಯವನ್ನು ಜ್ವರ,ಉದರದ ಕಾಯಿಲೆ, ಮಧುಮೇಹ ಮತ್ತು ಹಾವಿನ ಕಡಿತದ ಚಿಕಿತ್ಸೆಗೆ ಹೆಚ್ಚಾಗಿ ಬಳಸುತ್ತಾರೆ. ಇದನ್ನು ಕಣ್ಣಿನ ಖಾಯಿಲೆಯಲ್ಲಿ ಇದರ ರಸಕ್ರಿಯೆವನ್ನು ಕಾಡಿಗೆಯಾಗಿ ಬಳಸುತ್ತಾರೆ. ಚರ್ಮ ರೋಗದಲ್ಲಿ ಇದನ್ನು ಗೋಮೂತ್ರದೊಂದಿಗೆ ಲೇಪ ಮಾಡುತ್ತಾರೆ. ಮೂತ್ರ ಸಂಬಂಧಿ ಖಾಯಿಲೆಯಲ್ಲಯೂ ಸಹ ಇದು ಫಲಕಾರಿ. ಸಸ್ಯವು ಪ್ರಬಲವಾದ ಜೈವಿಕ ಗುಣಲಕ್ಷಣಗಳನ್ನು ಹೊಂದಿದೆ ಎಂದು ಪ್ರಯೋಗಾಲಯದ ಪರೀಕ್ಷೆಗಳು ಧ್ರಡೀಕರಿಸಿವೆ.

=ಉಲ್ಲೇಖ=

A Text Book of Dravyaguna Vijnana by Dr. Prakash L. Hegde & Dr. Harini A.

ವರ್ಗ:ಆಳ್ವಾಸ್ ಶೋಭವನ
ವರ್ಗ:ಔಷಧೀಯ ಸಸ್ಯಗಳು
ವರ್ಗ:ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಜರಡಿ

thumb
**ಜರಡಿ**ಯು ಬೇಕಾದ ಪದಾರ್ಥಗಳನ್ನು ಬೇಡವಾದ ಪದಾರ್ಥದಿಂದ ಪ್ರತ್ಯೇಕಿಸುವ ಅಥವಾ ಒಂದು ಮಾದರಿಯ ಕಣ ಗಾತ್ರ ಹಂಚಿಕೆಯ ಗುಣಲಕ್ಷಣಗಳನ್ನು ನಿರ್ಧರಿಸುವ ಸಾಧನ. ಸಾಮಾನ್ಯವಾಗಿ ಇದನ್ನು ಜಾಲರಿ ಅಥವಾ ಜಾಲ ಅಥವಾ ಲೋಹದಂತಹ ಹೆಣೆದ ಪರದೆಯನ್ನು ಬಳಸಿ ಮಾಡಲಾಗುತ್ತದೆ. ಅಡುಗೆಯಲ್ಲಿ, ಹಿಟ್ಟಿನಂತಹ ಒಣ ಪದಾರ್ಥಗಳಲ್ಲಿನ ಮುದ್ದೆಗಳನ್ನು ಪ್ರತ್ಯೇಕಿಸಲು ಮತ್ತು ಮುರಿಯಲು, ಜೊತೆಗೆ ಅವುಗಳನ್ನು ಗಾಳಿಗೊಡ್ಡಲು ಹಾಗೂ ಸೇರಿಸಲು ಜರಡಿಯನ್ನು ಬಳಸಲಾಗುತ್ತದೆ. ಸೋಸುಗವು ದ್ರವದಿಂದ ಘನ ಪದಾರ್ಥಗಳನ್ನು ಪ್ರತ್ಯೇಕಿಸಲು ಬಳಸಲಾಗುವ ಒಂದು ಬಗೆಯ ಜರಡಿ.

ಜರಡಿ ಹಿಡಿಯುವುದು ಭಿನ್ನ ಗಾತ್ರಗಳ ಕಣಗಳನ್ನು ಪ್ರತ್ಯೇಕಿಸುವ ಒಂದು ಸರಳ ತಂತ್ರವಾಗಿದೆ. ಹಿಟ್ಟನ್ನು ಜರಡಿ ಹಿಡಿಯಲಾಗಲು ಬಳಸಲಾದಂತಹ ಜರಡಿಯು ಬಹಳ ಚಿಕ್ಕ ರಂಧ್ರಗಳನ್ನು ಹೊಂದಿರುತ್ತದೆ. ಒಂದಕ್ಕೊಂದು ಉಜ್ಜಿ ಅಥವಾ ಪರದೆಯ ರಂಧ್ರಗಳಿಗೆ ಉಜ್ಜಿ ಒರಟಾದ ಕಣಗಳು ಪ್ರತ್ಯೇಕಗೊಳ್ಳುತ್ತವೆ ಅಥವಾ ಮುರಿದು ಚಿಕ್ಕದಾಗುತ್ತವೆ. ಪ್ರತ್ಯೇಕಿಸಬೇಕಾದ ಕಣಗಳ ಪ್ರಕಾರಗಳ ಮೇಲೆ ಅವಲಂಬಿಸಿ, ಭಿನ್ನ ಪ್ರಕಾರಗಳ ರಂಧ್ರಗಳಿರುವ ಜರಡಿಗಳನ್ನು ಬಳಸಲಾಗುತ್ತದೆ. ಮರಳಿನಿಂದ ಕಲ್ಲುಗಳನ್ನು ಪ್ರತ್ಯೇಕಿಸಲು ಕೂಡ ಜರಡಿಗಳನ್ನು ಬಳಸಲಾಗುತ್ತದೆ. ಜರಡಿ ಹಿಡಿಯುವುದು ಆಹಾರದ ಕೈಗಾರಿಕೆಗಳಲ್ಲಿ ಪ್ರಮುಖ ಪಾತ್ರವಹಿಸುತ್ತದೆ. ಅಲ್ಲಿ (ಹಲವುವೇಳೆ ಅಲುಗಾಡುವ) ಜರಡಿಗಳನ್ನು ಬಾಹ್ಯ ವಸ್ತುಗಳಿಂದ ಉತ್ಪನ್ನದ ಕಶ್ಮಲೀಕರಣವನ್ನು ತಡೆಯಲು ಬಳಸಲಾಗುತ್ತದೆ. ಇಲ್ಲಿ ಕೈಗಾರಿಕಾ ಜರಡಿಯ ವಿನ್ಯಾಸವು ಪ್ರಮುಖ ಮಹತ್ವದ್ದಾಗಿರುತ್ತದೆ.

## ಉಲ್ಲೇಖಗಳು
ವರ್ಗ:ಉಪಕರಣಗಳು
ಏಣಿ

thumb

**ಏಣಿ**ಯು(ladder)  ಲಂಬ ಅಥವಾ ಬಾಗಿದ ಮೆಟ್ಟಿಲುಗಳ ಸಮೂಹ. ಎರಡು ಬಗೆಯ ಏಣಿಗಳಿವೆ: ಬಾಗದ ಏಣಿಗಳು - ಇವು ಸ್ವತಃ ಆಧಾರವಾಗಿರುತ್ತವೆ ಅಥವಾ ಇವನ್ನು ಗೋಡೆಯಂತಹ ಲಂಬ ಮೇಲ್ಮೈಗೆ ವಾಲಿಸಿ ಇಡಬಹುದು, ಇನ್ನೊಂದು ಬಗೆಯೆಂದರೆ ಸುತ್ತಿಕೊಳ್ಳಬಲ್ಲ ಏಣಿಗಳು, ಉದಾಹರಣೆಗೆ ಹಗ್ಗ ಅಥವಾ ಅಲ್ಯುಮಿನಿಯಂನಿಂದ ತಯಾರಿಸಿದಂಥವು. ಇವನ್ನು ಮೇಲಿನಿಂದ ಜೋತು ಬಿಡಬಹುದು. ಒಂದು ಬಾಗದ ಏಣಿಯ ಲಂಬ ಅಂಗಗಳನ್ನು ಲಂಬತೊಲೆಗಳು/ದೂಲಗಳು ಅಥವಾ ಲಂಬಕಂಬಿಗಳು ಅಥವಾ ಲಂಬಪಟ್ಟಿಗಳು ಎಂದು ಕರೆಯಲಾಗುತ್ತದೆ. ಬಾಗದ ಏಣಿಗಳನ್ನು ಸಾಮಾನ್ಯವಾಗಿ ಸಾಗಿಸಬಹುದು, ಆದರೆ ಕೆಲವು ಬಗೆಗಳು ಒಂದು ರಚನೆ, ಕಟ್ಟಡ, ಅಥವಾ ಉಪಕರಣಕ್ಕೆ ಶಾಶ್ವತವಾಗಿ ಜೋಡಿಸಲ್ಪಟ್ಟಿರುತ್ತವೆ. ಇವನ್ನು ಸಾಮಾನ್ಯವಾಗಿ ಲೋಹ, ಕಟ್ಟಿಗೆ, ಅಥವಾ ನಾರುಗಾಜಿನಿಂದ ತಯಾರಿಸಲಾಗುತ್ತದೆ, ಆದರೆ ಗಟ್ಟಿಯಾದ ಪ್ಲಾಸ್ಟಿಕ್‍ನಿಂದ ತಯಾರಿಸಿದ ಏಣಿಗಳು ಪರಿಚಿತವಿವೆ.

ಬಾಗದ ಏಣಿಗಳು ಅನೇಕ ರೂಪಗಳಲ್ಲಿ ಲಭ್ಯವಿವೆ. ಜೋಡಿಸಿದ ಏಣಿಯಲ್ಲಿ ಎರಡು ಪಾರ್ಶ್ವದ ಅಂಗಗಳನ್ನು ಹಲವಾರು ಮೆಟ್ಟಿಲುಗಳಿಂದ ಜೋಡಿಸಲಾಗಿರುತ್ತದೆ; ಇವನ್ನು ರಚನೆಗೆ ಲಗತ್ತಿಸಲಾಗಿರುತ್ತದೆ ಮತ್ತು ಯಾವುದೇ ಚಲಿಸುವ ಭಾಗಗಳಿರುವುದಿಲ್ಲ. ವಿಸ್ತರಣಾ ಏಣಿ ಅಥವಾ ದೂರದರ್ಶಕ ಏಣಿ - ಇದು ಒಂದು ಸ್ಥಿರ ಏಣಿಯಾಗಿದ್ದು, ಅನುಕೂಲಕರ ಸಂಗ್ರಹಣೆಗಾಗಿ ಇದನ್ನು ಎರಡು ಅಥವಾ ಹೆಚ್ಚು ಲಂಬಗಳಾಗಿ ವಿಭಜಿಸಲಾಗಿರುತ್ತದೆ; ಶೇಖರಣೆಗಾಗಿ ಲಂಬಗಳನ್ನು ಒಟ್ಟಾಗಿ ಜಾರಿಸಬಹುದು ಅಥವಾ ಏಣಿಯ ಉದ್ದವನ್ನು ವಿಸ್ತರಿಸಲು ಬೇರೆಯಾಗುವಂತೆ ಜಾರಿಸಬಹುದು; ಏಣಿಯನ್ನು ಸುಲಭವಾಗಿ ವಿಸ್ತರಿಸಲು ರಾಟೆ ವ್ಯವಸ್ಥೆಯನ್ನು ಜೋಡಿಸಬಹುದು. ಹೀಗೆ ಇದನ್ನು ನೆಲದ ಮೇಲಿರುವ ನಿರ್ವಾಹಕನು ನಿಭಾಯಿಸಬಹುದು. ಕೆಲಸವಾದ ನಂತರ ಏಣಿಯನ್ನು ಅದರ ಜಾಗದಲ್ಲಿ ಬಿಗಿಣಿಗಳು ಮತ್ತು ತಡೆಗೂಟಗಳನ್ನು ಬಳಸಿ ಬೀಗ ಹಾಕಿ ಇಡಬಹುದು. ಅಗ್ನಿಶಾಮಕ ಸೇವೆಯ ೬೫ ಅಡಿ, ೫೦ ಅಡಿ, ಮತ್ತು ಕೆಲವು ೩೫ ಅಡಿಯ ವಿಸ್ತರಣಾ ಏಣಿಗಳು ಏರಿಸುವುದು, ಆಧಾರ ಗೂಟ ಒದಗಿಸುವಲ್ಲಿ, ವಿಸ್ತರಿಸುವಲ್ಲಿ, ಸ್ಥಾಪಿಸುವಲ್ಲಿ, ಹಿಂತೆಗೆದುಕೊಳ್ಳುವಲ್ಲಿ ಮತ್ತು ಕೆಳಗಿಳಿಸುವಲ್ಲಿ ನೆರವಾಗಲು ಬ್ಯಾಂಗರ್ ಕೋಲುಗಳು, ನಿಲ್ಲು ಕೋಲುಗಳನ್ನು ಬಳಸುತ್ತವೆ. ಇದಕ್ಕೆ ಕಾರಣ ಅದರ ಭಾರದ ತೂಕ. ಕ್ರಿಸ್ಮಸ್ ಮರ ಏಣಿ - ಧುಮುಕುವವರಿಗೆ ಒಂದು ಬಗೆಯ ಹತ್ತುವ ಏಣಿಯಾಗಿದೆ. ಇದು ಒಂದು ಒಂಟಿ ಕೇಂದ್ರ ಲಂಬಪಟ್ಟಿಯನ್ನು ಹೊಂದಿರುತ್ತದೆ ಮತ್ತು ಧುಮುಕುವವನಿಗೆ ಈಜುರೆಕ್ಕೆಗಳನ್ನು ಧರಿಸಿಯೇ ಏಣಿಯನ್ನು ಹತ್ತುವ ಸಲುವಾಗಿ ಅನುಮತಿ ನೀಡಲು ಪಾರ್ಶ್ವಗಳಲ್ಲಿ ತೆರೆದಿರುತ್ತದೆ. ಸೇತುವೆ ಏಣಿ - ಇಳಿವಿನಿಂದ ಬೇರ್ಪಟ್ಟ ಎರಡು ಬಿಂದುಗಳ ನಡುವೆ ಸಾಗುಮಾರ್ಗವಾಗಿ ಕಾರ್ಯನಿರ್ವಹಿಸಲು ಅಡ್ಡವಾಗಿ ಇರಿಸಲಾದ ಒಂದು ಬಗೆಯ ಏಣಿ. ದಾಳಿ ಏಣಿ - ಗೋಡೆಗಳನ್ನು ಏರಲು ಮತ್ತು ಕಂದಕಗಳನ್ನು ದಾಟಲು ನೆರವಾಗಲು ಮುತ್ತಿಗೆ ಯುದ್ಧದಲ್ಲಿ ಇದನ್ನು ಬಳಸಲಾಗುತ್ತದೆ. ಮೇಲಟ್ಟದ ಏಣಿ - ಮೇಲಟ್ಟ ಅಥವಾ ಮೇಲಂತಸ್ತಿಗೆ ಪ್ರವೇಶ ನೀಡಲು ಒಳತಾರಸಿಯಿಂದ ಕೆಳಗೆ ಎಳೆಯಲಾಗುತ್ತದೆ.

ವರ್ಗ:ಲಂಬ ಸಾರಿಗೆ ಸಾಧನಗಳು
ಬಾಲ್ಯ

thumb|ಕಾರಂಜಿಯಲ್ಲಿ ಆಟವಾಡುತ್ತಿರುವ ಮಕ್ಕಳು

**ಬಾಲ್ಯ**ವು ಹುಟ್ಟಿನಿಂದ ಹಿಡಿದು ಹದಿಹರೆಯದವರೆಗಿನ ವಯೋವಧಿ. ಪಿಯಾಜಿಯೆ ಅವರ ಅರಿವು ಸಂಬಂಧಿ ಬೆಳವಣಿಗೆಯ ಸಿದ್ಧಾಂತದ ಪ್ರಕಾರ, ಬಾಲ್ಯವು ಎರಡು ಹಂತಗಳನ್ನು ಹೊಂದಿರುತ್ತದೆ: ಪೂರ್ವಕಾರ್ಯಕಾರಿ ಹಂತ ಮತ್ತು ವಾಸ್ತವಿಕ ಕಾರ್ಯಕಾರಿ ಹಂತ. ಬೆಳವಣಿಗೆ ಮನಃಶಾಸ್ತ್ರದಲ್ಲಿ, ಬಾಲ್ಯವನ್ನು ದಟ್ಟಡಿತನ (ನಡೆಯಲು ಕಲಿಯುವ ಹಂತ), ಮುಂಚಿನ ಬಾಲ್ಯ (ಆಟದ ವಯಸ್ಸು), ಮಧ್ಯ ಬಾಲ್ಯ (ಶಾಲೆಯ ವಯಸ್ಸು) ಮತ್ತು ಹದಿಹರೆಯದ (ಪ್ರೌಢಾವಸ್ಥೆಯಿಂದ ಪ್ರೌಢಾವಸ್ಥೆ ನಂತರದ ಹಂತ) ಬೆಳವಣಿಗೆಯ ಹಂತಗಳಲ್ಲಿ ವಿಭಜಿಸಲಾಗುತ್ತದೆ. ಬಾಲ್ಯದ ವಿವಿಧ ಅಂಶಗಳು ಒಬ್ಬ ವ್ಯಕ್ತಿಯ ಮನೋಭಾವ ರಚನೆ ಮೇಲೆ ಪ್ರಭಾವ ಬೀರಬಹುದು. ಬಾಲ್ಯದ ಪರಿಕಲ್ಪನೆಯು ೧೭ನೇ ಮತ್ತು ೧೮ನೇ ಶತಮಾನಗಳ ಅವಧಿಯಲ್ಲಿ ಉದಯಿಸಿತು, ವಿಶೇಷವಾಗಿ ತತ್ವಶಾಸ್ತ್ರಜ್ಞ ಜಾನ್ ಲಾಕ್‍ರ ಶೈಕ್ಷಣಿಕ ಸಿದ್ಧಾಂತಗಳು ಮತ್ತು ಮಕ್ಕಳಿಗಾಗಿ ಹಾಗೂ ಮಕ್ಕಳ ಬಗ್ಗೆಯಿರುವ ಪುಸ್ತಕಗಳ ಬೆಳವಣಿಗೆಯ ಮೂಲಕ. ಈ ಘಟ್ಟಕ್ಕಿಂತ ಮುಂಚೆ, ಮಕ್ಕಳನ್ನು ಹಲವುವೇಳೆ ವಯಸ್ಕರ ಅಪೂರ್ಣ ಸ್ವರೂಪಗಳೆಂದು ನೋಡಲಾಗುತ್ತಿತ್ತು.

ಮರಣ, ವಿಪರೀತ ಅಪೌಷ್ಟಿಕತೆ, ವಿಪರೀತ ಹಿಂಸೆ, ಸಂಘರ್ಷದಿಂದ ಉಂಟಾಗುವ ಸ್ಥಳಾಂತರ, ಮಕ್ಕಳು ಶಾಲೆಯಿಂದ ಹೊರಗಿರುವುದು, ಬಾಲ ಕಾರ್ಮಿಕತೆ, ಮಕ್ಕಳಿಗೆ ಮಕ್ಕಳಿರುವುದು ಮತ್ತು ಬಾಲ್ಯ ವಿವಾಹಗಳು ಬಾಲ್ಯವನ್ನು ಅಂತ್ಯಗೊಳಿಸುವ ಎಂಟು ಜೀವನ ಘಟನೆಗಳೆಂಡು ವಿವರಿಸಲಾಗಿದೆ.

ಜೀವನಶೈಲಿಗಳು ಬದಲಾದಂತೆ ಮತ್ತು ವಯಸ್ಕರ ನಿರೀಕ್ಷೆಗಳು ಮಾರ್ಪಾಡುಗೊಂಡಂತೆ ಬಾಲ್ಯದ ಪರಿಕಲ್ಪನೆಯು ವಿಕಸನಗೊಂಡಂತೆ ಮತ್ತು ಬದಲಾದಂತೆ ಕಾಣುತ್ತದೆ. ಮಕ್ಕಳಿಗೆ ಯಾವುದೇ ಚಿಂತೆಗಳಿರಬಾರದು ಮತ್ತು ಅವರು ಕೆಲಸ ಮಾಡುವ ಅಗತ್ಯವಿರಬಾರದು ಎಂದು ಕೆಲವರು ನಂಬುತ್ತಾರೆ; ಜೀವನವು ಸಂತೋಷದಾಯಕ ಮತ್ತು ಕಷ್ಟರಹಿತವಾಗಿರಬೇಕು. ಸಾಮಾನ್ಯವಾಗಿ ಬಾಲ್ಯವು ಸಂತೋಷ, ಆಶ್ಚರ್ಯ, ತಲ್ಲಣ ಮತ್ತು ಚೇತರಿಸಿಕೊಳ್ಳುವಿಕೆಯ ಮಿಶ್ರಣವಾಗಿರುತ್ತದೆ. ಅದು ಸಾಮಾನ್ಯವಾಗಿ ಹೆತ್ತವರನ್ನು ಹೊರತುಪಡಿಸಿ, ಆಡುವ, ಕಲಿಯುವ, ಜನರೊಂದಿಗೆ ಬೆರೆಯುವ, ಅನ್ವೇಷಿಸುವ, ಮತ್ತು ಸಾಕಷ್ಟು ವಯಸ್ಕರ ಮಧ್ಯಸ್ಥಿಕೆ ಇಲ್ಲದ ಪ್ರಪಂಚದಲ್ಲಿ ಚಿಂತಿಸುವ ಕಾಲವಾಗಿರುತ್ತದೆ. ಅದು ವಯಸ್ಕ ಜವಾಬ್ದಾರಿಗಳನ್ನು ನಿಭಾಯಿಸುವ ಅಗತ್ಯವಿಲ್ಲದೇ ಜವಾಬ್ದಾರಿಗಳ ಬಗ್ಗೆ ಕಲಿಯುವ ಕಾಲವಾಗಿರುತ್ತದೆ.

ಮಕ್ಕಳ ಆರೋಗ್ಯದಲ್ಲಿ ಮಕ್ಕಳ ದೈಹಿಕ, ಮಾನಸಿಕ ಮತ್ತು ಸಾಮಾಜಿಕ ಯೋಗಕ್ಷೇಮಗಳು ಸೇರಿವೆ. ಮಕ್ಕಳ ಆರೋಗ್ಯವನ್ನು ಕಾಪಾಡುವುದು ಎಂದರೆ ಅವರಿಗೆ ಆರೋಗ್ಯಕರ ಆಹಾರಗಳನ್ನು ನೀಡುವುದು, ಅವರಿಗೆ ಸಾಕಷ್ಟು ನಿದ್ದೆ ಮತ್ತು ವ್ಯಾಯಾಮ ಸಿಗುತ್ತದೆಂದು ಖಚಿತಪಡಿಸಿಕೊಳ್ಳುವುದು, ಮತ್ತು ಅವರ ಸುರಕ್ಷತೆಯನ್ನು ಕಾಪಾಡುವುದು. ವಿಶ್ವದ ಕೆಲವು ಭಾಗಗಳಲ್ಲಿ ಹಲವುವೇಳೆ ಮಕ್ಕಳು ಅಪೌಷ್ಟಿಕತೆಯಿಂದ ಬಾಧಿತವಾಗಿರುತ್ತಾರೆ. ಇದು ಹಲವುವೇಳೆ ಅತಿಸಾರ, ನ್ಯುಮೋನಿಯಾ ಮತ್ತು ಮಲೇರಿಯಾದಂತಹ ಇತರ ಸ್ಥಿತಿಗಳಿಗೆ ಸಂಬಂಧಿಸಿರುತ್ತದೆ.

## ಉಲ್ಲೇಖಗಳು
ವರ್ಗ:ಮಾನವ ಜೀವನದ ಹಂತಗಳು
ಒಕ್ಕಲು

**ಒಕ್ಕಲು** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಸಿಪ್ಪೆ/ಹೊಟ್ಟುಗಳು ಮತ್ತು ಹುಲ್ಲುಗಳಿಂದ ಧಾನ್ಯದ (ಅಥವಾ ಇತರ ಬೆಳೆಯ) ತಿನ್ನಲರ್ಹ ಭಾಗವನ್ನು ಸಡಿಲಗೊಳಿಸುವ ಪ್ರಕ್ರಿಯೆಯಾದ ಒಕ್ಕಣೆ
* ಮಾನವನು ನೆಲೆಸಲು ಉಪಯೋಗಿಸುವ ಕಟ್ಟಡವಾದ ಮನೆ
* ಕೃಷಿಯಲ್ಲಿ, ಅಥವಾ ಆಹಾರ ಅಥವಾ ಕಚ್ಚಾವಸ್ತುಗಳಿಗಾಗಿ ಸಾವಯವಗಳನ್ನು ಬೆಳೆಸುವಲ್ಲಿ ತೊಡಗಿರುವ ವ್ಯಕ್ತಿಯಾದ ಬೇಸಾಯಗಾರ
* ಮತ್ತೊಬ್ಬರ ಒಡೆತನದಲ್ಲಿರುವ ಒಂದು ಸರಕು, ಸೇವೆ, ಅಥವಾ ಆಸ್ತಿಯ ತಾತ್ಕಾಲಿಕ ಬಳಕೆಗೆ ಪಾವತಿ ಮಾಡಿ ಒಂದು ಒಪ್ಪಂದ ಮಾಡಿಕೊಳ್ಳುವ ವ್ಯಕ್ತಿಯಾದ ಬಾಡಿಗೆದಾರ
ಒಕ್ಕಣೆ

thumb

**ಒಕ್ಕಣೆ** ಎಂದರೆ ಸಿಪ್ಪೆ/ಹೊಟ್ಟುಗಳು ಮತ್ತು ಹುಲ್ಲುಗಳಿಂದ (ಧಾನ್ಯವು ಅದಕ್ಕೆ ಜೋಡಣೆಗೊಂಡಿರುತ್ತದೆ) ಧಾನ್ಯದ (ಅಥವಾ ಇತರ ಬೆಳೆಯ) ತಿನ್ನಲರ್ಹ ಭಾಗವನ್ನು ಸಡಿಲಗೊಳಿಸುವ ಪ್ರಕ್ರಿಯೆ. ಧಾನ್ಯ ತಯಾರಿಕೆಯಲ್ಲಿ ಇದು ಕೊಯ್ಲಿನ ನಂತರ ಮತ್ತು ಕೇರುವಿಕೆಯ (ಇದು ಧಾನ್ಯವನ್ನು ಹೊಟ್ಟಿನಿಂದ ಪ್ರತ್ಯೇಕಿಸುತ್ತದೆ) ಮೊದಲಿನ ಹಂತ. ಒಕ್ಕಣೆಯು ಧಾನ್ಯದಿಂದ ತೌಡನ್ನು ತೆಗೆಯುವುದಿಲ್ಲ. ಒಕ್ಕಣೆ ನೆಲದ ಮೇಲೆ ಬಡಿಗೋಲನ್ನು ಬಳಸಿ ಧಾನ್ಯವನ್ನು ಹೊಡೆದು ಒಕ್ಕಣೆಯನ್ನು ಮಾಡಬಹುದು. ಗಟ್ಟಿಯಾದ ಮೇಲ್ಮೈ ಮೇಲೆ ಹರಡಿದ ಧಾನ್ಯದ ಮೇಲೆ ಕತ್ತೆಗಳು ಅಥವಾ ಎತ್ತುಗಳನ್ನು ವರ್ತುಲಾಕಾರದಲ್ಲಿ ನಡೆಸುವುದು ಒಕ್ಕಣೆಯ ಮತ್ತೊಂದು ಸಾಂಪ್ರದಾಯಿಕ ವಿಧಾನವಾಗಿದೆ. ಇದರ ಒಂದು ಆಧುನಿಕ ರೂಪಾಂತರದಲ್ಲಿ ಕೆಲವು ಪ್ರದೇಶಗಳಲ್ಲಿ ಗ್ರಾಮೀಣ ರಸ್ತೆಯ ಮೇಲ್ಮೈ ಮೇಲೆ ಧಾನ್ಯವನ್ನು ಹರಡುವುದು, ಇದರಿಂದ ಸಾಗುವ ವಾಹನಗಳ ಚಕ್ರಗಳಿಂದ ಧಾನ್ಯದ ಒಕ್ಕಣೆಯಾಗುತ್ತದೆ.

ಕೈ ಒಕ್ಕಣೆಯು ಶ್ರಮದಾಯಕವಾಗಿತ್ತು, ಮತ್ತು ಒಂದು ಬುಷಲು ಗೋಧಿ ಸುಮಾರು ಒಂದು ಗಂಟೆ ತೆಗೆದುಕೊಳ್ಳುತ್ತಿತ್ತು. ೧೮ನೇ ಶತಮಾನದ ಕೊನೆಯ ಭಾಗದಲ್ಲಿ, ಒಕ್ಕಣೆಯು ಯಾಂತ್ರೀಕೃತವಾಗುವುದಕ್ಕೆ ಮೊದಲು, ಕೃಷಿ ಶ್ರಮದ ಸುಮಾರು ನಾಲ್ಕನೇ ಒಂದು ಭಾಗ ಇದಕ್ಕೆ ಮೀಸಲಾಗಿತ್ತು. ಒಕ್ಕಣೆಯ ಕೈಗಾರಿಕೀಕರಣವು ೧೭೮೬ರಲ್ಲಿ ಸ್ಕಾಟ್ಲಂಡ್‍ನ ಆ್ಯಂಡ್ರ್ಯೂ ಮೆಯ್ಕಲ್ ಮಾಡಿದ ಒಕ್ಕಣೆ ಯಂತ್ರದ ಆವಿಷ್ಕಾರದೊಂದಿಗೆ ಆರಂಭವಾಯಿತು. ಇಂದು, ಅಭಿವೃದ್ಧಿಹೊಂದಿದ ಪ್ರದೇಶಗಳಲ್ಲಿ, ಒಕ್ಕಣೆಯನ್ನು ಬಹುತೇಕವಾಗಿ ಯಂತ್ರದಿಂದ ಮಾಡಲಾಗುತ್ತದೆ, ಸಾಮಾನ್ಯವಾಗಿ ಸಂಯುಕ್ತ ಕಟಾವು ಯಂತ್ರ ಬಳಸಿ. ಇದು ಧಾನ್ಯವು ಗದ್ದೆಯಲ್ಲಿ ಇನ್ನೂ ಇರುವಾಗಲೇ ಅದನ್ನು ಕಟಾವು ಮಾಡಿ, ಒಕ್ಕಣೆ ಮಾಡಿ ಕೇರುತ್ತದೆ. ಧಾನ್ಯವನ್ನು ಕಣಜ ಅಥವಾ ಹಗೇವುಗಳಲ್ಲಿ ಸಂಗ್ರಹಿಸಿಡಬಹುದು.

ಸಾಂಪ್ರದಾಯಿಕವಾಗಿ ಒಕ್ಕಣೆ ಕೂಟವು ಸ್ಥಳೀಯ ಜನರು ಒಟ್ಟು ಸೇರಿ ಕೈಜೋಡಿಸಿ ಆ ವರ್ಷದ ಒಕ್ಕಣೆಯನ್ನು ಮುಗಿಸುವ ಕೂಟವಾಗಿತ್ತು. ಅಂತಹ ಕೂಟಗಳು ಕೆಲವೊಮ್ಮೆ ಹಬ್ಬಗಳು ಅಥವಾ ದೊಡ್ಡ ಸುಗ್ಗಿ ಹಬ್ಬಗಳಲ್ಲಿನ ಘಟನೆಗಳಾಗಿದ್ದವು. ಇಂದು ಅದರ ಮೂಲ ಉದ್ದೇಶವು ಹೆಚ್ಚಾಗಿ ತ್ಯಕ್ತವಾದರೂ, ಹಬ್ಬದ ಸಂಪ್ರದಾಯವು ಹಿಂದಿನದನ್ನು ಸ್ಮರಿಸುವ ಕೆಲವು ಆಧುನಿಕ ಉದಾಹರಣೆಗಳಲ್ಲಿ ಇನ್ನೂ ಉಳಿದಿದೆ. ಇದರಲ್ಲಿ ಬಯಲು ಮಾರುಕಟ್ಟೆಗಳು, ಹಂದಿ ಹಿಡಿಯುವ ಆಟಗಳು ಮತ್ತು ಕುಣಿತಗಳು ಸೇರಿವೆ.

## ಉಲ್ಲೇಖಗಳು
ವರ್ಗ:ಕೃಷಿ
ಪವಾಡ ಪುರುಷ ಅಡಿವೆಪ್ಪ ಮಹಾರಾಜರು

ಮನುಷ್ಯನ ಜೀವನ ಸಾರ್ಥಕಕ್ಕೆ ಜ್ಞಾನ, ಭಕ್ತಿ ಅತ್ಯಂತ ಅವಶ್ಯಕ. ಭಕ್ತಿ, ಜ್ಞಾನದ ಮೂಲವೇ ಗುರು. ಅಂತಹ ಗುರುವಿನ ಮಾರ್ಗದರ್ಶನದಲ್ಲಿ ಬೆಳೆದು, ನಡೆದಾಡುವ ದೈವವಾ
ದವರು ಕಾಮನಕೇರಿ-ಬೂದಿಹಾಳದ ಗುರುಸಿದ್ಧ ಪುರುಷ ಅಡಿವೆಪ್ಪ ಮಹಾರಾಜರು.

## ಜನನ
ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನ ಕಾಮನಕೇರಿ-ಬೂದಿಹಾಳ ಗ್ರಾಮದಲ್ಲಿ 1927ರಲ್ಲಿ ಗದಿಗೆಪ್ಪ, ಶಂಕ್ರಮ್ಮ ದಂಪತಿ ಉದರದಲ್ಲಿ ಇವರು ಜನ್ಮ ತಾಳಿದರು. 

## ಸಾಕ್ಷಾತ್‌ ದರ್ಶನ
ಬಾಲ್ಯದಲ್ಲಿ ಕುರಿ ಕಾಯುವ ಕಾಯಕದಲ್ಲಿ ತೊಡಗಿದ್ದ (8ನೇ ವಯಸ್ಸಿನಲ್ಲಿ) ಅಜ್ಜರಿಗೆ ಬಾಗಲಕೋಟ ಜಿಲ್ಲೆಯ ಬೀಳಗಿ ತಾಲ್ಲೂಕಿನ ಕಮದಾಳ ಕರಿಸಿದ್ಧನ ಸಾಕ್ಷಾತ್‌ ದರ್ಶನವಾಗುತ್ತದೆ. ಅಂದಿನಿಂದ ಅವರ ಹಾವಭಾವ ಕೇವಲ ಡೊಳ್ಳು ಬಾರಿಸುವ ರೀತಿಯಲ್ಲಿ ಕುಣಿಯ ತೊಡಗಿದನ್ನು ಕಂಡು, ಮನೆಯವರು ಗಾಬರಿಗೊಳ್ಳುತ್ತಾರೆ. ಆಗ ನಾನು ಕಮದಾಳದ ಕರಿಸಿದ್ಧನಿದ್ದೇನೆ ಎಂದು ನುಡಿಯುತ್ತಾರೆ.

ಕೆಲ ವರ್ಷಗಳ ನಂತರ ಬಾಗಲಕೋಟ ಜಿಲ್ಲೆಯ ಬೀಳಗಿ ತಾಲ್ಲೂಕಿನ ಕಮದಾಳದ ಕರಿದೇವರ ಪಟ್ಟದ ಆಳಾಗಿ ದುಡಿದು, 13 ದಿನದ ಮಗುವನ್ನು ಮಾತನಾಡಿಸಿದ ಸಿದ್ದಪ್ಪ ಮುತ್ಯಾರ ತರುವಾಯ ಮಠಕ್ಕೆ ಯಾರು? ಎಂದು ಭಕ್ತಕೋಟಿ ಕೇಳಿದಾಗ, ಮುಂದೆ ಡೋಣಿ ನಾಡಿನಲ್ಲಿ ಕರಿದೇವರ ಆಳ ಹುಟ್ಟಿ ಬರ್ತೈತಿ. ಅವರ ನಾಮ ಅಡಿವೆಪ್ಪ ಎಂದೈತಿ, ಅವ ಬಂದು ಕೃಷ್ಣೆ ನದಿಯಿಂದ ಭೀಮಾ ನದಿವರೆಗೆ ನಾಡಿನ ಉದ್ದಗಲಕ್ಕ ಮಠ ಬೆಳಿಸ್ತಾನ. ಬಡವನಿಗೆ ಭಾಗ್ಯ, ಬಂಜೆಗೆ ಮಕ್ಕಳು, ಮೂಕರಿಗೆ ಮಾತು, ಅಂಧರಿಗೆ ಕಣ್ಣು ಕೊಡುವ ಶಿವನಾಗಿ ಬರ್ತಾನ ಅಂತ ಹೇಳಿ ಜೀವ ತ್ಯಜಿಸಿದ್ದರು.

## ಪ್ರಳಯ
ದೇಶದ ಹಾಗೂ ಜಗತ್ತಿನ ಭವಿಷ್ಯವಾಣಿಯನ್ನು ಪ್ರತಿ ವರ್ಷ ಯುಗಾದಿ ಹಬ್ಬದ ದಿನ ಅಡಿವೆಪ್ಪ ಮಹಾರಾಜರು ನುಡಿಯುತ್ತಾರೆ. ಅವರು ನುಡಿದಂತೆ ಜಗತ್ತು ನಡೆದಿದೆ ಎಂಬುದು ಜನರ ನಂಬಿಕೆ. 9.9.1999ಕ್ಕೆ ಪ್ರಳಯ ಆಗಲಿದೆ ಎಂದು ಕೆಲವರು ಪುಕಾರು ಎಬ್ಬಿಸಿದ್ದರು. ಆಗ ಅಡಿವೆಪ್ಪ ಅಜ್ಜರು ಏನೂ ಆಗುವುದಿಲ್ಲ. ಧನಿಕರು, ರೈತರಿಗೆ ಮಳಿ–ಬೆಳಿ ಚಲೋ ಆಗತೈತಿ ಅಂದಿದ್ದರು. ಅವರು ನುಡಿದಂತೆ ಅವಘಡ ಸಂಭವಿಸಲಿಲ್ಲ.

## ದೇವಸ್ಥಾನ
ಸಂಕಷ್ಟ ಹೇಳಿಕೊಂಡು ಬಂದ ಭಕ್ತರಿಗೆ ಪರಿಹಾರ ನೀಡುವ ಜತೆಗೆ ಕಮದಾಳದಲ್ಲಿ ಕರಿಸಿದ್ಧೇಶ್ವರರ ಭವ್ಯವಾದ ದೇವಸ್ಥಾನ ಕಟ್ಟಿಸಿದರು. ನಂತರ **ರಾಜ್ಯದಲ್ಲಿಯೇ ಎತ್ತರದ ಮಹಲಗಂಭ (ದೀಪಗಂಭ)**ವನ್ನು ಬೀರಕಬ್ಬಿಯಲ್ಲಿ ಸ್ಥಾಪಿಸಿದರು. ಶಿವಣಗಿ, ಕಾಮನಕೇರಿ-ಬೂದಿಹಾಳ, ಇವಣಗಿ, ರಾಮನಹಟ್ಟಿ, ಕೊಪ್ಪ, ಗಿರಿಸಾಗರ ಸೇರಿದಂತೆ ಹತ್ತು ಹಲವು ಗ್ರಾಮಗಳಲ್ಲಿ ಮಸೀದಿ, ಮಂದಿರ ನಿರ್ಮಾಣಕ್ಕೆ ಕಾರಣಿಕರ್ತರಾಗುವ ಮೂಲಕ ಸರ್ವಧರ್ಮದ ಪರಿಪಾಲಕರಾಗಿದ್ದಾರೆ ಅಡಿವೆಪ್ಪ ಮಹಾರಾಜರು.

## ಉಲ್ಲೇಖಗಳು
ಬಸವನ ಬಾಗೇವಾಡಿ ತಾಲ್ಲೂಕು

ವಿಜಯಪುರ ಜಿಲ್ಲೆ

ಕರ್ನಾಟಕ

ವರ್ಗ:ಸಿಂದಗಿ ತಾಲ್ಲೂಕಿನ ಹಳ್ಳಿಗಳು

ವರ್ಗ:ಬಸವನ ಬಾಗೇವಾಡಿ ತಾಲ್ಲೂಕಿನ ಹಳ್ಳಿಗಳು
ವರ್ಗ:ಬಿಜಾಪುರ ಜಿಲ್ಲೆ
ಜೋಕಿಮ್ ಆಳ್ವಾ

**ಜೋಕಿಮ್ ಇಗ್ನೇಷಿಯಸ್ ಸೆಬಾಸ್ಟಿಯನ್ ಆಳ್ವಾ** (21 ಜನವರಿ 1907 - 28 ಜೂನ್ 1979) ಮಂಗಳೂರಿನ ಭಾರತೀಯ ವಕೀಲ, ಪತ್ರಕರ್ತ ಮತ್ತು ರಾಜಕಾರಣಿ. ಅವರು ಭಾರತೀಯ ಸ್ವಾತಂತ್ರ್ಯ ಚಳವಳಿಯಲ್ಲಿ ಪ್ರಮುಖ ಕ್ರಿಶ್ಚಿಯನ್ ವ್ಯಕ್ತಿಯಾಗಿದ್ದರು.

ಸ್ವಾತಂತ್ರ್ಯಾನಂತರ, ಆಳ್ವರನ್ನು 1949 ರಲ್ಲಿ ಬಾಂಬೆ ಶೆರಿಫ್ ಆಗಿ ನೇಮಕ ಮಾಡಲಾಯಿತು. 1950 ರಲ್ಲಿ ಅವರು ಭಾರತದ ಪ್ರಾಂತೀಯ ಸಂಸತ್ತಿನಲ್ಲಿ ಪ್ರವೇಶಿಸಿದರು. ಅವರು 1952, 1957, ಮತ್ತು 1962 ರಲ್ಲಿ ಲೋಕಸಭೆಗೆ ಉತ್ತರ ಕೆನರಾದಿಂದ ಆಯ್ಕೆಯಾದರು.

## ಇತಿಹಾಸ 
ಜೋಕಿಮ್ ಆಳ್ವ ಉಡುಪಿ ಜಿಲ್ಲೆಯ ಬೆಲ್ಲೆನಿಂದ ಮಂಗಳೂರಿನ ಕ್ಯಾಥೊಲಿಕ್ ಕುಲದ ಆಲ್ವಾ-ಭಟ್ಗೆ ಸೇರಿದವರಾಗಿದ್ದಾರೆ.  ಅವರು ಎಲ್ಫಿನ್ಸ್ಟೋನ್ ಕಾಲೇಜಿನಲ್ಲಿ, ಮುಂಬಯಿ ಸರ್ಕಾರಿ ಲಾ ಕಾಲೇಜ್ ಮತ್ತು ಮುಂಬಯಿ ಯ ಜೆಸ್ಯೂಟ್ ಸೇಂಟ್ ಕ್ಸೇವಿಯರ್ ಕಾಲೇಜ್ನಲ್ಲಿ ಶಿಕ್ಷಣ ಪಡೆದರು.

1928 ರಲ್ಲಿ, ಆಲ್ವ ಐವತ್ತು ವರ್ಷದ ಬಾಂಬೆ ಸ್ಟೂಡೆಂಟ್ಸ್  ಬ್ರದರ್ಹುಡ್. ಕಾರ್ಯದರ್ಶಿಯಾಗಿ ನೇಮಕಗೊಂಡ ಮೊದಲ ಕ್ರಿಶ್ಚಿಯನ್.ಖುರ್ಷೆಡ್ ನರಿಮನ್ ಜೊತೆಗೆ, ಎಚ್.ಡಿ. ರಾಜಾ ಮತ್ತು ಸೋಲಿ ಬಾಟ್ಲಿವಾಲಾ ಅವರು ಬಾಂಬೆ ಯುವ ಸಂಘದ ಪ್ರವರ್ತಕರಾಗಿದ್ದರು. 1930 ರಲ್ಲಿ, ಆಲ್ವಾ ಕ್ರಿಶ್ಚಿಯನ್ ಸಮುದಾಯವನ್ನು ಸ್ವಾತಂತ್ರ್ಯ ಸಂಗ್ರಾಮಕ್ಕೆ ಸೆಳೆಯುವ ಗುರಿಯೊಂದಿಗೆ ರಾಷ್ಟ್ರೀಯತಾವಾದಿ ಕ್ರಿಶ್ಚಿಯನ್ ಪಕ್ಷವನ್ನು ಸ್ಥಾಪಿಸಿದರು. ಕ್ಯಾಥೋಲಿಕ್ ಸ್ಟೂಡೆಂಟ್ಸ್ ಯೂನಿಯನ್ ನಲ್ಲಿ ಇತರ ಸಮುದಾಯದ ವಿದ್ಯಾರ್ಥಿಗಳಿಗೆ ಅದರ ಬಾಗಿಲುಗಳನ್ನು ತೆರೆದುಕೊಳ್ಳುವಂತೆ ಒತ್ತಾಯಪಡಿಸುವ ಸಲುವಾಗಿ ಅವರನ್ನು ಸೆಂಟ್ ಕ್ಸೇವಿಯರ್ ಕಾಲೇಜಿನಿಂದ ಹೊರಹಾಕಲಾಯಿತು. 1937 ರಲ್ಲಿ, ಆಳ್ವ ಜವಾಹರಲಾಲ್ ನೆಹರೂ ಅವರು ಉದ್ದೇಶಿಸಿ ಬಾಂಬೆಯಲ್ಲಿ ನಡೆದ ಕ್ರೈಸ್ತರ ದೊಡ್ಡ ಸಭೆ ನಡೆಸಿದರು. ಅವರು ಬರ್ಡೋಲಿ ಸತ್ಯಾಗ್ರಹದಲ್ಲಿ "ನೋ-ಟ್ಯಾಕ್ಸ್" ಪ್ರಚಾರವನ್ನು ಸಕ್ರಿಯವಾಗಿ ತೊಡಗಿಸಿಕೊಂಡರು ಮತ್ತು ವಾರ್ ಕೌನ್ಸಿಲ್ನ ಡಿಕ್ಟೇಟರ್ ಆಗಿ ನೇಮಕಗೊಂಡರು.

ರಾಜದ್ರೋಹದ ಆರೋಪದ ಮೇಲೆ ಬ್ರಿಟಿಷ್ ಭಾರತೀಯ ಅಧಿಕಾರಿಗಳು ಎರಡು ಬಾರಿ ಇವರನ್ನು ಜೈಲಿಗೆ ಹಾಕಲಾಯಿತು, ಆಳ್ವಾ ವಲ್ಲಭಭಾಯಿ ಪಟೇಲ್, ಜಯಪ್ರಕಾಶ್ ನಾರಾಯಣ್, ಮೊರಾರ್ಜಿ ದೇಸಾಯಿ ಮತ್ತು ಜೆ.ಸಿ. ಕುಮಾರಪ್ಪರಿಗೆ ಜೈಲು ಸಹವರ್ತಿಯಾಗಿದ್ದರು. 1934 ರಲ್ಲಿ, ಮಹಾತ್ಮ ಗಾಂಧಿ ಅವರು ತಮ್ಮ ಆರಂಭಿಕ ಬಿಡುಗಡೆಯಿಂದ ಯೆರ್ವಾಡಾ ಜೈಲಿನಲ್ಲಿ ತಪ್ಪಿಸಿಕೊಂಡಿದ್ದಾರೆಂದು ತಿಳಿಸಲು ಆಲ್ವಾಗೆ ಪತ್ರವೊಂದನ್ನು ಬರೆದರು.

ನಾಸಿಕ್ ಜೈಲಿನಲ್ಲಿ, **ಆಳ್ವಾ**  ಎರಡು ಪುಸ್ತಕಗಳನ್ನು ಬರೆದಿದ್ದಾರೆ: ಮೆನ್ ಮತ್ತು ಹಿಂದೂಸ್ತಾನ್ ಮತ್ತು ಭಾರತೀಯ ಕ್ರಿಶ್ಚಿಯನ್ನರ ಸೂಪರ್ಮೆನ್ ಮತ್ತು ರಾಷ್ಟ್ರೀಯತೆ. ಇಬ್ಬರೂ ಹಸ್ತಪ್ರತಿಗಳು ಜೈಲು ಅಧಿಕಾರಿಗಳಿಂದ ವಶಪಡಿಸಲ್ಪಟ್ಟಿವೆಯಾದರೂ, ಹಿಂದೂಸ್ತಾನ್ನ ಮೆನ್ ಮತ್ತು ಸೂಪರ್ಮೆನ್ ತರುವಾಯ ಮರು-ಕರಡು ಮತ್ತು 1943 ರಲ್ಲಿ ಪ್ರಕಟಗೊಂಡಿತು.

1937 ರಲ್ಲಿ, ಅಲಹಾ ಅಹಮದಾಬಾದ್ನ ಗುಜರಾತಿ ಪ್ರೊಟೆಸ್ಟೆಂಟ್ ಮತ್ತು ಸೇಂಟ್ ಕ್ಸೇವಿಯರ್ ಅವರ ಇಂಡಿಯನ್ ವುಮೆನ್ಸ್ ಯೂನಿವರ್ಸಿಟಿ ಕಾಲೇಜಿನಲ್ಲಿ ಇಂಗ್ಲಿಷ್ ಪ್ರಾಧ್ಯಾಪಕರಾಗಿದ್ದ ವಯೊಲೆಟ್ ಹರಿಯನ್ನು ವಿವಾಹವಾದರು. ರಾಷ್ಟ್ರೀಯ ರಾಜಕಾರಣದಲ್ಲಿ  ವಯೊಲೆಟ್  ಕೂಡಾ ಸಕ್ರಿಯಗೊಳ್ಳುತ್ತದೆ.

ಸ್ವಾತಂತ್ರ್ಯಾನಂತರ, ಆಲ್ವಾ ಬಾಂಬೆ ಶೆರಿಫ್ ಆಗಿ 1949 ರಲ್ಲಿ ನೇಮಕಗೊಂಡರು. 1950 ರಲ್ಲಿ ಅವರು ಭಾರತದ ಪ್ರಾಂತೀಯ ಸಂಸತ್ತಿನಲ್ಲಿ ಪ್ರವೇಶಿಸಿದರು. ಅವರು 1952 ಮತ್ತು 1957 ಮತ್ತು 1962 ರಲ್ಲಿ ಉತ್ತರ ಕನರಾದಿಂದ ಲೋಕಸಭೆಗೆ ಆಯ್ಕೆಯಾದರು.  1952 ರಲ್ಲಿ, ವಯಲೆಟ್ ರಾಜ್ಯಸಭೆಗೆ ಚುನಾಯಿತರಾದರು ಮತ್ತು ವಯಸ್ಕರ ಫ್ರ್ಯಾಂಚೈಸ್ ಅಡಿಯಲ್ಲಿ ಪಾರ್ಲಿಮೆಂಟ್ಗೆ ಚುನಾಯಿತರಾದ ಮೊದಲ ದಂಪತಿಯಾಯಿತು. ಭಾರತ ಸರಕಾರ ನವೆಂಬರ್ 2008 ರಲ್ಲಿ ದಂಪತಿಗಳನ್ನು ನೆನಪಿಸುವ ಒಂದು ಅಂಚೆಚೀಟಿ ನೀಡಿತು.

## ವೈಯಕ್ತಿಕ ಜೀವನ 
ಜೋಕಿಮ್ ಮತ್ತು ವಯಲೆಟ್  ಆಳ್ವಾ ಇಬ್ಬರು ಗಂಡುಮಕ್ಕಳು, ನಿರಂಜನ್ ಮತ್ತು ಚಿತ್ತರಂಜನ್, ಮತ್ತು ಮಗಳು, ಮಾಯಾ.

## ಉಲ್ಲೇಖಗಳು 
ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು
ರೈತ

thumb

**ರೈತ**ನು ರೈತನು ಬೇಸಾಯಮಾಡುವ ಜಮೀನಿನ ಮಾಲೀಕನಾಗಿರಬಹುದು ಅಥವಾ ಇತರರು ಒಡೆಯರಾಗಿರುವ ಜಮೀನಿನಲ್ಲಿ ಕಾರ್ಮಿಕನಾಗಿ ಕೆಲಸ ಮಾಡಬಹುದು, ಆದರೆ ಮುಂದುವರಿದ ಅರ್ಥವ್ಯವಸ್ಥೆಗಳಲ್ಲಿ, ರೈತನು ಸಾಮಾನ್ಯವಾಗಿ ಜಮೀನಿನ ಒಡೆಯನಾಗಿರುತ್ತಾನೆ, ಮತ್ತು ಜಮೀನಿನ ಉದ್ಯೋಗಿಗಳನ್ನು ಜಮೀನು ಕಾರ್ಮಿಕರು, ಅಥವಾ ಆರಂಬದಾಳುಗಳೆಂದು ಕರೆಯಲಾಗುತ್ತದೆ. ಆದರೆ, ಸ್ವಲ್ಪ ಕಾಲದ ಹಿಂದಿನವರೆಗೂ, ರೈತನು ಪರಿಶ್ರಮ ಮತ್ತು ಗಮನದಿಂದ ಸಸ್ಯ, ಬೆಳೆ ಇತ್ಯಾದಿಗಳ ಬೆಳವಣಿಗೆಯನ್ನು ಉತ್ತೇಜಿಸುವ ಅಥವಾ ಸುಧಾರಿಸುವ'' ಅಥವಾ ಪ್ರಾಣಿಗಳನ್ನು (ಜಾನುವಾರು ಅಥವಾ ಮೀನು) ಬೆಳೆಸುವ ವ್ಯಕ್ತಿಯಾಗಿದ್ದನು.

ಕೃಷಿಯ ಕಾಲಮಾನ ನವಶಿಲಾಯುಗದಷ್ಟು ಹಿಂದಿನದ್ದು ಎಂದು ನಿರ್ಧರಿಸಲಾಗಿದೆ. ಕಂಚಿನ ಯುಗದ ವೇಳೆಗೆ, ಸುಮೇರಿಯನ್ನರು ಕೃಷಿ ವಿಶೇಷ ಕಾರ್ಮಿಕ ಪಡೆಯನ್ನು ಹೊಂದಿದ್ದರು (ಕ್ರಿ.ಪೂ. ೫೦೦೦-೪೦೦೦), ಮತ್ತು ಬೆಳೆಗಳನ್ನು ಬೆಳೆಯಲು ನೀರಾವರಿ ಮೇಲೆ ಬಹಳವಾಗಿ ಅವಲಂಬಿಸಿದ್ದರು. ಅವರು ವಸಂತ ಋತುವಿನಲ್ಲಿ ಕೊಯ್ಲು ಮಾಡುವಾಗ ಮೂರು ವ್ಯಕ್ತಿಗಳ ತಂಡಗಳ ಮೇಲೆ ಅವಲಂಬಿಸಿದ್ದರು. ಪ್ರಾಚೀನ ಈಜಿಪ್ಟ್‌ನ ರೈತರು ಬೇಸಾಯ ಮಾಡುತ್ತಿದ್ದರು ಮತ್ತು ನೈಲ್ ನದಿಯಿಂದ ತಮ್ಮ ನೀರನ್ನು ಒದಗಿಸಿಕೊಳ್ಳುತ್ತಿದ್ದರು ಮತ್ತು ಅದರ ಮೇಲೆ ಅವಲಂಬಿಸಿದ್ದರು.

ನಿರ್ದಿಷ್ಟ ಪಳಗಿಸಿದ ಪ್ರಾಣಿಗಳನ್ನು ಬೆಳೆಸುವ ರೈತರನ್ನು ಸೂಚಿಸಲು ಹೆಚ್ಚು ವಿಶಿಷ್ಟ ಪದಗಳನ್ನು ಸಾಮಾನ್ಯವಾಗಿ ಬಳಸಲಾಗುತ್ತದೆ. ಉದಾಹರಣೆಗೆ, ಪಶುಪಾಲಕರು ಅಥವಾ ಜಾನುವಾರು ಸಾಕುವವರೆಂದರೆ ದನಗಳು, ಕುರಿಗಳು, ಆಡುಗಳು, ಮತ್ತು ಕುದುರೆಗಳಂತಹ ಮೇಯುವ ಜಾನುವಾರುಗಳನ್ನು ಬೆಳೆಸುವವರು. ಮುಖ್ಯವಾಗಿ ಹಾಲು ಉತ್ಪಾದನೆಯಲ್ಲಿ (ದನಗಳು, ಮೇಕೆಗಳು, ಕುರಿಗಳು ಅಥವಾ ಇತರ ಹಾಲು ಉತ್ಪಾದಿಸುವ ಪ್ರಾಣಿಗಳಿಂದ) ತೊಡಗಿರುವವರಿಗೆ ಹೈನು ಕೃಷಿಕ ಪದವನ್ನು ಅನ್ವಯಿಸಲಾಗುತ್ತದೆ. ಕೋಳಿ ಸಾಕಣೆಗಾರನೆಂದರೆ ಮಾಂಸ, ಮೊಟ್ಟೆ ಅಥವಾ ಗರಿ ಉತ್ಪಾದನೆಗಾಗಿ (ಸಾಮಾನ್ಯವಾಗಿ ಎಲ್ಲ ಮೂರು) ಕೋಳಿಗಳು, ಟರ್ಕಿಗಳು, ಬಾತುಕೋಳಿಗಳು ಅಥವಾ ಹೆಬ್ಬಾತುಗಳನ್ನು ಸಾಕುವುದರ ಮೇಲೆ ಗಮನಹರಿಸುವವನು.

## ಉಲ್ಲೇಖಗಳು
ವರ್ಗ:ಕೃಷಿ ಉದ್ಯೋಗಗಳು
ವರ್ಗ:ಕೃಷಿ
ಶಟರ್ ಐಲೇಂಡ್

**ಷಟರ್ ಐಲೇಂಡ್** 2010 ರ ಅಮೇರಿಕನ್ ಮಾನಸಿಕ ಥ್ರಿಲ್ಲರ್ ಚಿತ್ರ. ಮಾರ್ಟಿನ್ ಸ್ಕಾರ್ಸೆಸೆ ನಿರ್ದೇಶನದ ಈ ಚಿತ್ರವು 2003 ರಲ್ಲಿ ಪ್ರಕಟವಾದ ಇದೇ ಹೆಸರಿನ ಡೇವಿಡ್ ಲೆಹ್ನ್ಯೂ  ಅವರ ಕಾದಂಬರಿಯನ್ನಾಧರಿಸಿದ್ದು. ಲಿಯೊನಾರ್ಡೊ ಡಿಕಾಪ್ರಿಯೊ ಎಡ್ವರ್ಡ್ಸ್ ಟೆಡ್ಡಿ ಡೇನಿಯಲ್ಸ್ನ ಪ್ರಮುಖ ಪಾತ್ರವನ್ನು ಯು.ಎಸ್. ಮಾರ್ಷಲ್ನಲ್ಲಿ ವಹಿಸಲಿದ್ದಾರೆ. ಅವರು ಷೆಟ್ಲ್ಯಾಂಡ್ ದ್ವೀಪದಲ್ಲಿ ಮಾನಸಿಕ ಅಸ್ವಸ್ಥತೆಗಾಗಿ ಜೈಲಿನಲ್ಲಿ ಅಪರಾಧವನ್ನು ತನಿಖೆ ಮಾಡಲು ಬರುತ್ತಾರೆ. ಈ ಚಲನಚಿತ್ರದ ವಿಶ್ವಾದ್ಯಂತ ಗಳಿಕೆ 29 ಶತಕೋಟಿ ಡಾಲರ್ಗಳಾಗಿದ್ದು, ಇದನ್ನು ವಿಮರ್ಶಕರು ಶ್ಲಾಘಿಸಿದರು..ಅಕ್ಟೋಬರ್ 2, 2009 ರಂದು ಚಲನಚಿತ್ರವನ್ನು ಬಿಡುಗಡೆ ಮಾಡಲು ನಿರ್ಧರಿಸಲಾಗಿತ್ತು ಆದರೆ ವಿತರಕರಾದ ಪ್ಯಾರಾಮೌಂಟ್ ಪಿಕ್ಚರ್ಸ್ ಫೆಬ್ರವರಿ 2010 ರ ವರೆಗೆ ವಿಸ್ತರಿಸಿತು.

## ಸಾರಾಂಶ
ಶಟರ್ ದ್ವೀಪದಲ್ಲಿ ಅಶ್ಕೆಲಿಫ್ ಆಸ್ಪತ್ರೆ ಮಾನಸಿಕ ಅಸ್ವಸ್ಥತೆಯ ಚಿಕಿತ್ಸೆ ಕೇಂದ್ರವಾಗಿದೆ. ಕಳೆದುಹೋದ ಉಲಿನ್ ಹೆಸರಿನ  ಮಹಿಳೆಯನ್ನು  ಹುಡುಕಲು ಪ್ರಯತ್ನಿಸುತ್ತಿದೆ. ಮಾರ್ಷಲ್ ಎಡ್ವರ್ಡ್ ಟೆಡ್ಡಿ ಡೇನಿಯಲ್ಸ್ ಇದರ ತನಿಕೆಗೆ ದ್ವೀಪಕ್ಕೆ ಬರುತ್ತಾರೆ. ಆದರೆ ಆಸ್ಪತ್ರೆಯಲ್ಲಿ ವೈದ್ಯರು ಮತ್ತು ಆಡಳಿತ ವರ್ಗದವರು ಎಡ್ವರ್ಡ್ಗೆ ಸಹಕಾರ ನೀಡುತ್ತಿಲ್ಲ. ಟೆಡ್ದಿ ಅವರ ಪತ್ನಿ ಬೆಂಕಿಯಲ್ಲಿ ಸಾವನ್ನಪ್ಪಿದ ಸನ್ನಿವೇಶ ಅವರ ಕನಸಿನಲ್ಲಿ ಕಾಡಲು ಪ್ರಾರಂಭಿಸುತ್ತದೆ. ಮುಖ್ಯ ಡಾಕ್ಟರ್ ಜಾನ್ ಕವ್ಲೆ ಎಡ್ವರ್ಡ್ನನ್ನು ದ್ವೀಪ ಬಿಟ್ಟು ಹೋಗಲು  ಹೇಳುತ್ತಾನೆ. ಆದರೆ ಪ್ರತಿಕೂಲ ವಾತಾವರಣದಿಂದಾಗಿ ಎಡ್ವರ್ಡ್ ಮತ್ತು ಜೂಲಿಯನ್ ದ್ವೀಪ ಬಿಡಲು ಸಾಧ್ಯವಾಗುವುದಿಲ್ಲ. ಎಡ್ವರ್ಡ್ ಮಹಿಳೆಯರನ್ನು ಹುಡುಕುತ್ತಿರುವಾಗ ಜಾರ್ಜ್ ನೋಯೆಸ್ ಎಂಬ ರೋಗಿಯನ್ನು ಕಂಡುಕೊಳ್ಳುತ್ತಾನೆ. ಅವನಿಂದ  ಶಟರ್ ಐಲೇಂಡ್ ಮಾನಸಿಕ ರೋಗಿಗಳಲ್ಲಿ ವೈದ್ಯಕೀಯ ಪ್ರಯೋಗಗಳನ್ನು ನಡೆಸುವ ಸ್ಥಳವಾಗಿದೆ. ದ್ವೀಪದಲ್ಲಿ ಬೆಳಕಿನ ಮನೆ ಪ್ರಯೋಗಗಳ ಕೇಂದ್ರವಾಗಿದೆ ಎಂದು ಎಡ್ವರ್ಡ್ ನಂಬುತ್ತಾನೆ ಮತ್ತು ಅಲ್ಲಿಗೆ ಹೋಗಲು ಪ್ರಯತ್ನಿಸುತ್ತಾನೆ. ಅಲ್ಲಿಗೆ ಹೋದಾಗ 
ಡೇನಿಯಲ್ಸ್ ತನಗೂ ಆ ಜಾಗಕ್ಕೂ ಇರಬಹುದಾದ ಸಂಬಂಧವನ್ನು ಕಂಡುಕೊಳ್ಳುವಂತೆ ಅಲ್ಲಿಯ ವೈದ್ಯರು ಉಪಾಯ ನಡೆಸಿರುತ್ತಾರೆ. ಟೆಡ್ಡಿ ಸತ್ಯವನ್ನು ಗ್ರಹಿಸಬಲ್ಲನೇ, ವೈದ್ಯರ ಸಂಚು ಫಲಿಸುವುದೇ - ಇದೇ ಈ ಚಿತ್ರದ ತಿರುಳು.
## ಪಾತ್ರ ವರ್ಗ
## ಉಲ್ಲೇಖಗಳು 
## External links
* 
* 
* 
* 
* 
* 

ವರ್ಗ:2010 films
ವರ್ಗ:2010s mystery films
ವರ್ಗ:2010s psychological thriller films
ವರ್ಗ:American films
ವರ್ಗ:American mystery films
ವರ್ಗ:American thriller films
ವರ್ಗ:English-language films
ವರ್ಗ:Films directed by Martin Scorsese
ವರ್ಗ:Bipolar disorder in fiction
ವರ್ಗ:Films about psychiatry
ವರ್ಗ:Films based on American novels
ವರ್ಗ:Films based on thriller novels
ವರ್ಗ:Films set in 1954
ವರ್ಗ:Films set in Massachusetts
ವರ್ಗ:Films set in psychiatric hospitals
ವರ್ಗ:Films shot in Massachusetts
ವರ್ಗ:United States Marshals Service
ವರ್ಗ:Appian Way Productions films
ವರ್ಗ:Paramount Pictures films
ವರ್ಗ:Films set on islands
ವರ್ಗ:Mental illness in fiction
ವರ್ಗ:Phoenix Pictures films
ವರ್ಗ:Neo-noir
ವರ್ಗ:Filicide in fiction
ವರ್ಗ:Films based on works by Dennis Lehane
ವರ್ಗ:Screenplays by Laeta Kalogridis
ವರ್ಗ:Films produced by Martin Scorsese
ಖಾದಿ

**ಖಾದಿ**  ಅಥವಾ ಖಡ್ಡರ್ ಹಸ್ತಪೂರಿತ, ಭಾರತ, ಬಾಂಗ್ಲಾದೇಶ ಮತ್ತು ಪಾಕಿಸ್ತಾನದಿಂದ ಕೈಯಿಂದ ನೇಯ್ದ ನೈಸರ್ಗಿಕ ನಾರು ಬಟ್ಟೆ ಮುಖ್ಯವಾಗಿ ಹತ್ತಿದಿಂದ ಮಾಡಲ್ಪಟ್ಟಿದೆ. ಈ ಬಟ್ಟೆಯನ್ನು ಸಾಮಾನ್ಯವಾಗಿ ಹತ್ತಿದಿಂದ ನೇಯಲಾಗುತ್ತದೆ ಮತ್ತು ರೇಷ್ಮೆ ಅಥವಾ ಉಣ್ಣೆಯನ್ನು ಕೂಡ ಒಳಗೊಂಡಿರುತ್ತದೆ, ಇವುಗಳು ನೂಲುವ ಚಕ್ರದಲ್ಲಿ ನೂಲು ಹೊಲಿಯುತ್ತವೆ.ಇದು ಬಹುಮುಖ ಬಟ್ಟೆ, ಬೇಸಿಗೆಯಲ್ಲಿ ತಂಪು ಮತ್ತು ಚಳಿಗಾಲದಲ್ಲಿ ಬೆಚ್ಚಗಿರುತ್ತದೆ.ನೋಟವನ್ನು ಸುಧಾರಿಸುವ ಸಲುವಾಗಿ, ಖಾದಿ / ಖಡ್ಡರ್ ಕೆಲವೊಮ್ಮೆ ಗಟ್ಟಿಯಾದ ಭಾವನೆಯನ್ನು ನೀಡಲು ನಕ್ಷತ್ರ ಹಾಕಲಾಗುತ್ತದೆ.ಇದನ್ನು ಫ್ಯಾಶನ್ ವಲಯಗಳಲ್ಲಿ ವ್ಯಾಪಕವಾಗಿ ಸ್ವೀಕರಿಸಲಾಗಿದೆ. ಖಾದಿ ಭಾರತದಲ್ಲಿ ಖಾದಿ ಮತ್ತು ಗ್ರಾಮೀಣ ಇಂಡಸ್ಟ್ರೀಸ್ ಕಮಿಷನ್, ಮೈಕ್ರೋ, ಸ್ಮಾಲ್ ಅಂಡ್ ಮೆಡಿಯಮ್ ಎಂಟರ್ಪ್ರೈಸಸ್ ಸಚಿವಾಲಯದಿಂದ ಪ್ರಚಾರ ಮಾಡಲಾಗುತ್ತಿದೆ..

## ಇತಿಹಾಸ
ಭಾರತದಲ್ಲಿ, ಖಾದಿ ಕೈಯಿಂದ ಮಾಡಿದ ಬಟ್ಟೆಯನ್ನು ಉಲ್ಲೇಖಿಸುತ್ತದೆ.ನೇಕಾರರು ತಯಾರಿಸಿದ ನೂಲುವಿಕೆಯನ್ನು ನೇಕಾರರು ಬಯಸುತ್ತಾರೆ ಏಕೆಂದರೆ ಇದು ಹೆಚ್ಚು ದೃಢವಾದ ಮತ್ತು ಸ್ಥಿರವಾದ ಗುಣಮಟ್ಟವಾಗಿದೆ.ಇಪ್ಪತ್ತನೇ ಶತಮಾನದ ಮೊದಲ ಎರಡು ದಶಕಗಳಲ್ಲಿ ಇಂಗ್ಲಿಷ್ ಉತ್ಪನ್ನಗಳನ್ನು ಬಹಿಷ್ಕರಿಸುವ ಸ್ವದೇಶಿ ಚಳುವಳಿ ಮಹಾತ್ಮ ಗಾಂಧಿಯವರು ಮತ್ತು ಇಂಡಿಯನ್ ಮಿಲ್ ಮಾಲೀಕರಿಂದ ಜನಪ್ರಿಯಗೊಳಿಸಲ್ಪಟ್ಟಿತು, ವಿದೇಶಿ ಬಟ್ಟೆಯನ್ನು ಬಹಿಷ್ಕರಿಸಬೇಕೆಂದು ಕರೆ ಮಾಡಿದ ರಾಷ್ಟ್ರೀಯತಾವಾದಿ ರಾಜಕಾರಣಿಗಳಿಗೆ ಬೆಂಬಲ ನೀಡಿತು. ಮಿಲ್ ಮಾಲೀಕರು ಕೈಮಗ್ಗ ನೇಕಾರರಿಗೆ ನೂಲು ಖರೀದಿಸಲು ಅವಕಾಶವನ್ನು ನಿರಾಕರಿಸುತ್ತಾರೆ ಎಂದು ಅವರು ವಾದಿಸಿದರು, ಏಕೆಂದರೆ ಅವರು ತಮ್ಮದೇ ಬಟ್ಟೆಗಾಗಿ ಏಕಸ್ವಾಮ್ಯವನ್ನು ರಚಿಸಲು ಬಯಸುತ್ತಾರೆ. ಹೇಗಾದರೂ, ಹ್ಯಾಂಡ್ಪೂನ್ ನೂಲು ಕಳಪೆ ಗುಣಮಟ್ಟದ ಮತ್ತು ತುಂಬಾ ದುಬಾರಿಯಾಗಿತ್ತು.ಹೀಗಾಗಿ ಮಹಾತ್ಮ ಗಾಂಧಿಯವರು ಸ್ವತಃ ನೂಲುವಂತೆ ಮತ್ತು ಇತರರನ್ನು ಹಾಗೆ ಮಾಡಲು ಪ್ರೋತ್ಸಾಹಿಸಿದರು. ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ನ ಎಲ್ಲ ಸದಸ್ಯರು ತಮ್ಮನ್ನು ತಾವು ಹತ್ತಿಕ್ಕಲು ಮತ್ತು ನೂಲು ಅವರ ಬಾಕಿ ಪಾವತಿಸಲು ಅವರು ಕಡ್ಡಾಯ ಮಾಡಿದರು.ಅವರು ಮತ್ತಷ್ಟು ಚಾಕ್ರಿ (ನೂಲುವ ಚಕ್ರ) ರಾಷ್ಟ್ರೀಯತಾ ಚಳುವಳಿಯ ಸಂಕೇತವಾಗಿ ಮಾಡಿದ.ಮೊದಲು ಭಾರತೀಯ ಧ್ವಜ ಕೇಂದ್ರದಲ್ಲಿರುವ ಚಾಕ್ರಿ ಅಲ್ಲದ ಅಶೋಕ ಚಕ್ರ ಅಳವಡಿಸಲಾಗಿತ್ತು.ಕೈಮಗ್ಗ ನೇಯ್ಗೆಯನ್ನು ಉತ್ತೇಜಿಸಲು ಮಹಾತ್ಮ ಗಾಂಧಿಯವರು ಹುಟ್ಟು-ಬೇರುಗಳ ಸಂಘಟನೆಯನ್ನು ರಚಿಸಲು ದೊಡ್ಡ ಪ್ರಮಾಣದ ಹಣವನ್ನು ಸಂಗ್ರಹಿಸಿದರು. ಇದನ್ನು 'ಖಡ್ಡಾರ್' ಅಥವಾ 'ಖಾದಿ' ಚಳುವಳಿ ಎಂದು ಕರೆಯಲಾಗುತ್ತಿತ್ತು.ಬ್ರಿಟಿಷ್ ರಾಜ್ ಭಾರತೀಯರಿಗೆ ಹೆಚ್ಚಿನ ವೆಚ್ಚದ ಉಡುಪುಗಳನ್ನು ಮಾರಾಟ ಮಾಡುತ್ತಿತ್ತು.ಇಂಡಿಯನ್ ಮಿಲ್ ಮಾಲೀಕರು ಭಾರತೀಯ ಮಾರುಕಟ್ಟೆಗೆ ಏಕಸ್ವಾಮ್ಯವನ್ನು ಬಯಸಿದ್ದರು.ಅಮೆರಿಕಾದ ಅಂತರ್ಯುದ್ಧವು ಅಮೆರಿಕನ್ ಹತ್ತಿ ಕೊರತೆಯಿಂದಾಗಿ, ಅಗ್ಗದ ಬೆಲೆಗಳಲ್ಲಿ ಬ್ರಿಟನ್ ಭಾರತದಿಂದ ಹತ್ತಿ ಖರೀದಿಸಲಿದೆ ಮತ್ತು ಬಟ್ಟೆಯನ್ನು ತಯಾರಿಸಲು ಹತ್ತಿವನ್ನು ಬಳಸುತ್ತದೆ. ವಿದೇಶಿ ಬಟ್ಟೆಯನ್ನು ಬಹಿಷ್ಕರಿಸುವ ಉದ್ದೇಶದಿಂದ ಗಾಂಧಿಯವರ ಖಾದಿ ಚಳುವಳಿ.1920 ರಲ್ಲಿ ಭಾರತದಲ್ಲಿ ಮಹಾತ್ಮ ಗಾಂಧಿಯವರು ಗ್ರಾಮೀಣ ಸ್ವಯಂ ಉದ್ಯೋಗ ಮತ್ತು ಸ್ವಾವಲಂಬನೆಗಾಗಿ (ಬ್ರಿಟನ್ನಲ್ಲಿನ ಬಟ್ಟೆ ತಯಾರಿಕಾ ಕೈಗಾರಿಕೆಯನ್ನು ಬಳಸುವ ಬದಲು) ಖಾದಿ ಸುತ್ತುವಿಕೆಯನ್ನು ಉತ್ತೇಜಿಸಲು ಆರಂಭಿಸಿದರು, ಇದರಿಂದ ಖಾದಿ ಒಂದು ಅವಿಭಾಜ್ಯ ಭಾಗವಾಗಿ ಮತ್ತು ಸ್ವದೇಶಿ ಚಳವಳಿಯ ಐಕಾನ್ ಮಾಡಿದರು.

## ಬಾಹ್ಯ ಕೊಂಡಿಗಳು 
## ಉಲ್ಲೇಖಗಳು 
ವರ್ಗ:ಭಾರತೀಯ ಸ್ವಾತಂತ್ರ್ಯ ಚಳುವಳಿ
ಬಸನಗೌಡ ಪಾಟೀಲ(ಯತ್ನಾಳ)

ಬಸನಗೌಡ ಪಾಟೀಲ(ಯತ್ನಾಳ)ರು ವಿಜಯಪುರ ಲೋಕಸಭಾ ಕ್ಷೇತ್ರದ ಮಾಜಿ ಸಂಸದರು ಮತ್ತು ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರದ ಶಾಸಕರು.

## ಜನನ
ಪಾಟೀಲರು 1963ರ ಡಿಸೆಂಬರ್ 13ರಂದು ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನ ಯತ್ನಾಳ ಗ್ರಾಮದಲ್ಲಿ ಜನಿಸಿದ್ದಾರೆ. ಶ್ರೀಯುತರಿಗೆ ಪತ್ನಿ ಮತ್ತು ಇಬ್ಬರು ಗಂಡು ಮಕ್ಕಳಿದ್ದಾರೆ.

## ಶಿಕ್ಷಣ
ಶ್ರೀಯುತರು ವಾಣಿಜ್ಯ ವಿಭಾಗದಲ್ಲಿ ಬಿ.ಕಾಂ. ಪದವಿ ಹೊಂದಿದ್ದಾರೆ.

## ರಾಜಕೀಯ
13 ಮತ್ತು 14ನೇ ಲೋಕಸಭೆಯಲ್ಲಿ ವಿಜಯಪುರ ಲೋಕಸಭಾ ಕ್ಷೇತ್ರವನ್ನು ಪ್ರತಿನಿಧಿಸಿದ್ದಾರೆ. 10 ಮತ್ತು 15ನೇಯ ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರದಿಂದ ಶಾಸಕರಾಗಿ ಆಯ್ಕೆಯಾಗಿದ್ದಾರೆ.

2013ರಲ್ಲಿ ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರದಿಂದ ಜೆಡಿಎಸ್‍ದಿಂದ ಸ್ಪರ್ಧಿಸಿ ಪರಾಜಿತರಾದರು.

2018ರಲ್ಲಿ ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರದಿಂದ ಬಿಜೆಪಿಯಿಂದ ಸ್ಪರ್ಧಿಸಿ ಆಯ್ಕೆಯಾಗಿದ್ದಾರೆ.

## ನಿರ್ವಹಿಸಿದ ಖಾತೆಗಳು
* 1994 ರಲ್ಲಿ ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರದಿಂದ ಶಾಸಕರಾಗಿ ಆಯ್ಕೆ.
* 1999 ಮತ್ತು 2004ರಲ್ಲಿ ವಿಜಯಪುರ ಲೋಕಸಭಾ ಕ್ಷೇತ್ರದಿಂದ ಬಿಜೆಪಿಯಿಂದ ಸಂಸದರಾಗಿ ಆಯ್ಕೆ.
* ಸಂಸತ್ತಿನ ಕೈಗಾರಿಕಾ ಸಮಿತಿಯ ಸದಸ್ಯರು.
* ಖಾಸಗಿ ಸದಸ್ಯರ ಬಿಲ್ಲುಗಳು ಮತ್ತು ನಿರ್ಣಯಗಳ ಮೇಲೆ ಸಂಸತ್ತಿನ ಸಮಿತಿ ಸದಸ್ಯರು.
* ಸಂಸತ್ತಿನ ಸಲಹಾ ಸಮಿತಿ, ಮಾನವ ಸಂಪನ್ಮೂಲ ಅಭಿವೃದ್ಧಿ ಸಚಿವಾಲಯದ ಸದಸ್ಯರು.
* 2002-2003 - ಕೇಂದ್ರ ಸರ್ಕಾರದ ರಾಜ್ಯ ಜವಳಿ ಸಚಿವರು.
* 2003-2004 - ಕೇಂದ್ರ ಸರ್ಕಾರದ ರಾಜ್ಯ ರೈಲ್ವೆ ಸಚಿವರು.
* ಕಾರ್ಮಿಕರ ಸಂಸತ್ತು ಸಮಿತಿಯ ಸದಸ್ಯರು.
* ಪಾರ್ಲಿಮೆಂಟ್ ಹೌಸ್ ಸಮಿತಿಯ ಸದಸ್ಯರು.
* ಸಂಸತ್ತಿನ ಸ್ಥಳೀಯ ಪ್ರದೇಶ ಅಭಿವೃದ್ಧಿ ಯೋಜನೆ ಸದಸ್ಯರ ಸಂಸತ್ತು ಸಮಿತಿಯ ಸದಸ್ಯರು.
* 2008ರಲ್ಲಿ ದೇವರ ಹಿಪ್ಪರಗಿ ವಿಧಾನಸಭಾ ಕ್ಷೇತ್ರದಿಂದ ಬಿಜೆಪಿಯಿಂದ ಸ್ಪರ್ಧಿಸಿ ಪರಾಜಿತರಾದರು.
* 2013ರಲ್ಲಿ ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರದಿಂದ ಜೆಡಿಎಸ್‍ದಿಂದ ಸ್ಪರ್ಧಿಸಿ ಪರಾಜಿತರಾದರು.
* 2015ರಲ್ಲಿ ಪಕ್ಷೇತರ ಅಭ್ಯರ್ಥಿಯಾಗಿ ಸ್ಪರ್ಧಿಸಿ ಕರ್ನಾಟಕ ವಿಧಾನ ಪರಿಷತ್ ಸದಸ್ಯರಾಗಿ ಆಯ್ಕೆಯಾಗಿದ್ದರು.
* 2018ರಲ್ಲಿ ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರದಿಂದ ಬಿಜೆಪಿಯಿಂದ ಶಾಸಕರಾಗಿ ಆಯ್ಕೆ.

## ಉಲ್ಲೇಖಗಳು
ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರು
ವರ್ಗ:ರಾಜಕಾರಣಿಗಳು
ವರ್ಗ:ಕರ್ನಾಟಕದ ಲೋಕ ಸಭೆ ಸದಸ್ಯರುವರ್ಗ:ಕರ್ನಾಟಕ ರಾಜಕಾರಣಿಗಳು
ಗಡಿ ಭದ್ರತಾ ಪಡೆ

**ಗಡಿ ಭದ್ರತಾ ಪಡೆ** (ಬಾರ್ಡರ್ ಸೆಕ್ಯುರಿಟಿ ಫೋರ್ಸ್, ಬಿಎಸ್ಎಫ್) ಭಾರತದ ಪ್ರಾಥಮಿಕ ಗಡಿ ರಕ್ಷಣಾ ಸಂಘಟನೆಯಾಗಿದೆ. ಭಾರತದ ಒಕ್ಕೂಟದ ಐದು ಕೇಂದ್ರೀಯ ಸಶಸ್ತ್ರ ಪೋಲಿಸ್ ಪಡೆಗಳಲ್ಲಿ ಇದು ಒಂದಾಗಿದೆ, "೧೯೬೫ ರ ಡಿಸೆಂಬರ್ ೧ ರಂದು ಭಾರತದ ಗಡಿಯ ಭದ್ರತೆ ಮತ್ತು ಅದರೊಂದಿಗೆ ಸಂಪರ್ಕ ಹೊಂದಿದ ವಿಷಯಗಳಿಗಾಗಿ ಭದ್ರತೆಗಾಗಿ" ಇದು ಹುಟ್ಟಿಕೊಂಡಿತು.ಇದು ಕೇಂದ್ರೀಯ  ಸಶಸ್ತ್ರ ಪೋಲಿಸ್ ಪಡೆ ಆಗಿದ್ದು, ಶಾಂತಿ ಸಮಯದಲ್ಲಿ ಭಾರತದ ಭೂ ಗಡಿಯನ್ನು ಕಾಪಾಡುವುದು ಮತ್ತು ಬಹುರಾಷ್ಟ್ರೀಯ ಅಪರಾಧವನ್ನು ತಡೆಗಟ್ಟುತ್ತದೆ.ಇದು ಗೃಹ ವ್ಯವಹಾರಗಳ ಸಚಿವಾಲಯದ ಆಡಳಿತಾತ್ಮಕ ನಿಯಂತ್ರಣದಲ್ಲಿ ಕೇಂದ್ರ ಸರ್ಕಾರ ಸಂಸ್ಥೆಯಾಗಿದೆ.ಬಿಎಸ್ಎಫ್ ತನ್ನದೇ ಆದ ಅಧಿಕಾರಿಗಳ ಅಧಿಕಾರಿಯನ್ನು ಹೊಂದಿದೆ ಆದರೆ ಅದರ ಮುಖ್ಯಸ್ಥರು ನಿರ್ದೇಶಕ-ಜನರಲ್ (ಡಿಜಿ) ಆಗಿ ನೇಮಕಗೊಂಡಿದ್ದಾರೆ, ಏಕೆಂದರೆ ಅದರ ಸಂಗ್ರಹವು ಭಾರತೀಯ ಆರಕ್ಷಕ ಸೇವೆಯ ಅಧಿಕಾರಿ ಆಗಿದೆ.
ಇದು ಕಾಲಕಾಲಕ್ಕೆ ವಿವಿಧ ಕಾರ್ಯಯೋಜನೆಯೊಂದಿಗೆ ವಹಿಸಿಕೊಂಡಿರುವ ಭಾರತದ ಒಕ್ಕೂಟದ ಸಶಸ್ತ್ರ ಪಡೆವಾಗಿದೆ.ಬಿಎಸ್ಎಫ್ ೧೯೬೫ ರಲ್ಲಿ ಕೆಲವು ಬಟಾಲಿಯನ್ಗಳಿಂದ, ೧೮೬ ಬೆಟಾಲಿಯನ್ಗಳಿಗೆ ೨೫೭,೩೬೩ ಸಿಬ್ಬಂದಿಗಳನ್ನು ವಿಸ್ತರಿಸಿದೆ. ವಿಸ್ತಾರವಾದ ವಾಯು ವಿಂಗ್, ಮೆರೈನ್ ವಿಂಗ್, ಆರ್ಟಿಲರಿ ರೆಜಿಮೆಂಟ್ಸ್ ಮತ್ತು ಕಮಾಂಡೋ ಘಟಕಗಳು ಸೇರಿವೆ. ಇದು ಪ್ರಸ್ತುತ ವಿಶ್ವದ ಅತಿದೊಡ್ಡ ಗಡಿ ಕಾವಲು ಕಾಯಿದೆಯಾಗಿದೆ.ಬಿಎಸ್ಎಫ್ ಅನ್ನು ಭಾರತೀಯ ಪ್ರಾಂತ್ಯಗಳ ರಕ್ಷಣಾ ರೇಖೆಯೆಂದು ಕರೆಯಲಾಗುತ್ತದೆ.

## ಬಾಹ್ಯ ಕೊಂಡಿಗಳು 
## ಉಲ್ಲೇಖಗಳು
ಎಂ.ಸಿ.ಮನಗೂಳಿ

ಎಂ.ಸಿ.ಮನಗೂಳಿಯವರು ಪ್ರಸ್ತುತ ಸಿಂದಗಿ ವಿಧಾನಸಭಾ ಕ್ಷೇತ್ರದ ಶಾಸಕರು. ಇವರು ಮಾಜಿ ಸಚಿವರು, ಶಿಕ್ಷಣ ಪ್ರೇಮಿಗಳು ಹಾಗೂ ರಾಜಕೀಯ ಧುರೀಣರು.

## ಜನನ
ಮನಗೂಳಿಯವರು ವಿಜಯಪುರ ಜಿಲ್ಲೆಯ ಸಿಂದಗಿಯಲ್ಲಿ ಜನಿಸಿದರು.

## ಶಿಕ್ಷಣ
ಮನಗೂಳಿಯವರು ೧೦ನೇ ತರಗತಿಯವರೆಗೆ ಶಿಕ್ಷಣವನ್ನು ಪೂರೈಸಿದ್ದಾರೆ.

## ರಾಜಕೀಯ
* ಎಂ.ಸಿ.ಮನಗೂಳಿಯವರು ಸಿಂದಗಿ ವಿಧಾನಸಭಾ ಕ್ಷೇತ್ರದಿಂದ 7 ಸಲ ಸ್ಪರ್ಧಿಸಿ 2 ಬಾರಿ ಆಯ್ಕೆಯಾಗಿದ್ದು ವಿಶೇಷವಾಗಿ 5 ಬಾರಿ ಎರಡನೇಯ ಸ್ಥಾನಕ್ಕೆ ತೃಪ್ತಿಪಟ್ಟಿದ್ದಾರೆ.

* ಮನಗೂಳಿಯವರು 1994ರಲ್ಲಿ ಹೆಚ್.ಡಿ.ದೇವೇಗೌಡರ ಸಂಪುಟದಲ್ಲಿ ಸಚಿವರಾದರು.

* ೨೦೧೮ರಲ್ಲಿ ಹೆಚ್.ಡಿ.ಕುಮಾರಸ್ವಾಮಿ ಮೈತ್ರಿ ಸರ್ಕಾರದ ಸಂಪುಟದಲ್ಲಿ ತೋಟಗಾರಿಕೆ ಸಚಿವರಾದರು.

* ೨೦೧೮ರಲ್ಲಿ ಹೆಚ್.ಡಿ.ಕುಮಾರಸ್ವಾಮಿ ಸಮ್ಮಿಸ್ರ ಸರ್ಕಾರದಲ್ಲಿ ವಿಜಯಪುರ ಜಿಲ್ಲೆಯ ಉಸ್ತುವಾರಿ ಸಚಿವರಾದರು.

## ವೈಯಕ್ತಿಕ ಜೀವನ
ಶ್ರೀಯುತರಿಗೆ ಮೂವರು ಮಕ್ಕಳಿದ್ದು ಸಿಂದಗಿ ನಗರದಲ್ಲಿ ವಾಸವಾಗಿದ್ದಾರೆ.

## ಉಲ್ಲೇಖಗಳು
ವರ್ಗ:ಬಿಜಾಪುರ ಜಿಲ್ಲೆ
ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರು
ಲೋಪಸಂಧಿ

## ಲೋಪಸಂಧಿ ಎಂದರೇನು ? 
**ಎಯ್ದೆ ಪೋಪವು ಲೋಪವು** .  ಎಂದರೆ ಸ್ವರದ ಮುಂದೆ ಸ್ವರವು ಬಂದು ಸಂಧಿಯಾಗುವಾಗ ಪೂರ್ವಪದದ ಕೊನೆಯಲ್ಲಿರುವ ಸ್ವರವು ಸಂಧಿಪದದಲ್ಲಿ ಲೋಪವಾಗುವುದು.  ಇದರಿಂದ ಮೂಲ ಅರ್ಥಕ್ಕೆ ಬಾಧೆ ಬಾರದಿದ್ದಲ್ಲಿ ‘ಲೋಪಸಂಧಿ’ಯಾಗುತ್ತದೆ. ಉದಾ: ನೀರಿಲ್ಲ(‘ಉ’ಕಾರ ಲೋಪ)ಅವನೂರು('ಅ’ ಕಾರ ಲೋಪ) ಬೇರೊಬ್ಬ(‘ಎ’ ಕಾರ ಲೋಪ) ಅಭ್ಯಾಸಕ್ಕೆ : ಹಳಗನ್ನಡ - ನೆಲದಿಂದುಣ್ಬಂ, ಚಲದಾಣ್ಮಂ, ಇಂದ್ರಂಗೈರಾವತಂ, ಪೊಲದಲ್ಲಿರ್ದಂ. ಹೊಸಗನ್ನಡ - ಊರಲ್ಲಿ, ದೇವರಿಂದ, ಬಲ್ಲೆನೆಂದ, ಏನಾದುದು, ಇವನಿಗಾನು, ಮಾತೆಲ್ಲಂ. 
* ಕೇಸಿರಾಜನು ಶಬ್ದಮಣಿದರ್ಪಣಂ ಗಂಥದ ಸೂತ್ರ 62 ರಲ್ಲಿ  **ನಾಮರೂಢಿಯಳಿಯದ ಪಕ್ಷಂ**  ಎಂದಿದ್ದಾನೆ.  ಎಂದರೆ, ‘ಸಂಧಿಮಾಡುವಾಗ ಅರ್ಥ ಕೆಡಬಾರದು’ ಎಂಬುದು ನಿಯಮ.  ಉದಾ: ತಂದೆ+ಇಲ್ಲ=ತಂದಿಲ್ಲ. ಗುರು+ಅನ್ನು=ಗುರನ್ನು, ಮಡು+ಇದು=ಮಡಿದು, ಮುದಿ+ಅಪ್ಪ=ಮುದಪ, ಬಾಳು+ಅನ್ನು=ಬಾಳನ್ನು ಎಂಬುದು ಭಿನ್ನಾರ್ಥ / ಸಂಧಿದೋಷ.

## ಸ್ವರ ಲೋಪ ಸಂಧಿ 
ಲೋಪ ಸಂಧಿಯನ್ನು ಸ್ವರಲೋಪ ಸಂಧಿಯೆನ್ನುವರು.  ಸ್ವರಸಂಧಿ ಎಂದರೆ ಸ್ವರದ ಮುಂದೆ ಸ್ವರವು ಬಂದು ಸಂಧಿಯಾದರೆ ಸ್ವರಸಂಧಿ.  ಎಂದರೆ ಪೂರ್ವಪದದ ಕೊನೆಯ ಅಕ್ಷರ ಮತ್ತು ಉತ್ತರಪದದ ಮೊದಲನೆಯ ಅಕ್ಷರ ಸಂಧಿಸಿದಾಗ ಸಂಧಿ ಆಗುವುದು.  ಇದನ್ನು ಸಂಧಿಕಾರ್ಯವೆನ್ನುವರು.  ಉದಾ: 
* ಮಾತು+ಇಲ್ಲ=ಮಾತುವಿಲ್ಲ- ಮಾತಿಲ್ಲ (ಸಂಧಿ ವಿಕಲ್ಪ) ಉ+ಇ (ಸಂಧಿಪದ ಸಂದರ್ಭ)  
* ಮರ+ಅನ್ನು = ಮರವನ್ನು. ಅ+ಅ(ಸಂಧಿಪದ ಸಂದರ್ಭ)

## ಲೋಪ ಸಂಧಿಕಾರ್ಯ 
ಲೋಪ ಸಂಧಿ ಪೂರ್ವಪದದ ಕೊನೆಯ ಅಕ್ಷರ ಮತ್ತು ಉತ್ತರಪದದ ಮೊದಲ ಅಕ್ಷರಗಳ ಸಂಧಿಸುವಿಕೆಯಲ್ಲಿ ನಡೆಯುತ್ತದೆ.
#ಸಂಧಿ ಮಾಡುವಾಗ - ಪೂರ್ವಪದದಲ್ಲಿಯ ಒಂದು ಅಕ್ಷರವು ಸಂಧಿಪದದಲ್ಲಿ ಇಲ್ಲದಿದ್ದರೆ - ಲೋಪಸಂಧಿ.  ಉದಾ: ಮಾತಿಲ್ಲ= ಮಾತು+ಇಲ್ಲ=ಇಲ್ಲಿ ‘ಉ’ ಸ್ವರ ಲೋಪ.
#ಸಂಧಿ ಮಾಡುವಾಗ - ಪೂರ್ವಪದ ಮತ್ತು ಉತ್ತರ ಪದಗಳಲ್ಲಿಯ ಎಲ್ಲ ಅಕ್ಷರಗಳು ಸಂಧಿಪದದಲ್ಲಿ ಇದ್ದು ಹೊಸದಾಗಿ ಒಂದು ಅಕ್ಷರ ಸಂಧಿಪದದಲ್ಲಿ ಬಂದಿದ್ದರೆ-ಆಗಮಸಂಧಿ.  ಉದಾ: ಮನೆ+ಅನ್ನು = ಮನೆಯನ್ನು = ‘ಯ್’ ವ್ಯಂಜನ ಆಗಮ.
#ಸಂಧಿ ಮಾಡುವಾಗ - ಉತ್ತರ ಪದದ ಆದಿಯಲ್ಲಿಯ ಒಂದು ವ್ಯಂಜನವು ಸಂಧಿಪದದಲ್ಲಿ ಲೋಪವಾಗಿ ಆ ಸ್ಥಳದಲ್ಲಿ ಹೊಸದಾಗಿ ಮತ್ತೊಂದು ವ್ಯಂಜನವು ಆಗಮವಾಗಿ ಬಂದರೆ - ಆದೇಶ ಸಂಧಿ.  ಉದಾ: ಮಳೆ+ಕಾಲ=ಮಳೆಗಾಲ=‘ಕ್’ವ್ಯಂಜನ ಲೋಪ. ‘ಗ್’ ವ್ಯಂಜನ ಆದೇಶ.
#ಎಲ್ಲಾ ಅಕ್ಷರಗಳು ಇದ್ದಷ್ಟೇ ಸಂಧಿಪದದಲ್ಲಿ ಇರುವುದು ‘ಪ್ರಕೃತಿಭಾವ’ / ವಿಸಂಧಿ.

:ಸಂಧಿಯಾಗುವಾಗ ಸ್ವರದ ಮುಂದೆ ಸ್ವರವು ಬಂದಾಗ, ಅರ್ಥವು ಕೆಡದಿದ್ದ ಪಕ್ಷದಲ್ಲಿ ಪೂರ್ವಪದದ ಕೊನೆಯ ಸ್ವರವು ಲೋಪವಾಗುವುದು.:
:ಉದಾ:- ಮತ್ತು(ಉ)+ಒಬ್ಬ=ಮತ್ತೊಬ್ಬ.ಇಲ್ಲಿ ಪೂರ್ವಪದದ ಕೊನೆಯ ಸ್ವರ '**ಉ**' ಕಾರ ಲೋಪವಾಗಿದೆ.
:ಉದಾ:- ಅಲ್ಲಿ(ಇ)+ಅಲ್ಲಿ=ಅಲ್ಲಲ್ಲಿ.ಇಲ್ಲಿ ಪೂರ್ವಪದದ ಕೊನೆಯ ಸ್ವರ '**ಇ**'ಕಾರ ಲೋಪವಾಗಿದೆ ಅಂದರೆ ಮಾಯವಾಗಿದೆ.
;**ಗಮನಿಸಿರಿ**:
:ಇಲ್ಲಿ "ಅರ್ಥವು ಕೆಡದಿದ್ದ ಪಕ್ಷದಲ್ಲಿ" ಎಂದು ಹೇಳುವಾಗ, ಸಂಧಿ ಮಾಡುವವರು ಅರ್ಥ ಕೆಡುವುದೇ ಇಲ್ಲವೇ ಎಂದು ಹೇಳಲು ಹಲವು ಸರತಿ ಆಗುವುದಿಲ್ಲ. 
*ಬಾಳನ್ನು = ಬಾಳೆ + ಅನ್ನು ? ಇಲ್ಲವೆ ಬಾಳು + ಅನ್ನು ? 
*ಒಂದು ವೇಳೆ ಬಾಳೆ + ಅನ್ನು = ಬಾಳನ್ನು ಅಂದರೆ ಇಲ್ಲಿ ಅರ್ಥ ಹೇಗೆ ಕಟ್ಟಿದೆ, ಹೇಳಲು ಸಾಧ್ಯವಿಲ್ಲ.
:ಆದುದರಿಂದ ಇಂತಹ ಹಲವು ಸನ್ನಿವೇಶಗಳಲ್ಲಿ ರೂಢಿಯಲ್ಲಿ ಇರುವ ಅರ್ಥವೇ ಸರಿಯೆಂದು ತಿಳಿವುದು.
;;:ಹಾಗೆ
*ಬಾಲೆ + ಅನ್ನು = ಬಾಲನ್ನು ತಪ್ಪು ಎಂದು ತಿಳಿವುದು.
*"ಬಾಲನ್ನು = ಬಾಲು + ಅನ್ನು" ಎಂದೇ ರೂಢಿ.

## ಉಲ್ಲೇಖಗಳು 
ವರ್ಗ:ಕನ್ನಡ ವ್ಯಾಕರಣ
ವರ್ಗ:ಭಾಷೆ
ಅಸಫ್ ಅಲಿ

**ಅಸಫ್ ಅಲಿ** (11 ಮೇ 1888 - 2 ಏಪ್ರಿಲ್ 1953) ಒಬ್ಬ ಭಾರತೀಯ ಸ್ವಾತಂತ್ರ್ಯ ಹೋರಾಟಗಾರ ಮತ್ತು ಭಾರತೀಯ ವಕೀಲರಾಗಿದ್ದರು. ಅವರು ಭಾರತದಿಂದ ಯುನೈಟೆಡ್ ಸ್ಟೇಟ್ಸ್ಗೆ ಮೊದಲ ರಾಯಭಾರಿಯಾದರು. ಅವರು ಒಡಿಶಾದ ಗವರ್ನರ್ ಆಗಿ ಕಾರ್ಯನಿರ್ವಹಿಸಿದರು.

## ಶಿಕ್ಷಣ
ಅಸಾಫ್ ಅಲಿ ದೆಹಲಿಯ ಸೇಂಟ್ ಸ್ಟೀಫನ್ಸ್ ಕಾಲೇಜಿನಲ್ಲಿ ಶಿಕ್ಷಣ ಪಡೆದರು. ಇಂಗ್ಲೆಂಡ್ನ ಲಿಂಕನ್ಸ್ ಇನ್ನಿಂದ  ಅವರಿಗೆ ಕರೆ ಬಂದಿತು 

## ಭಾರತೀಯ ರಾಷ್ಟ್ರೀಯ ಚಳವಳಿ
1914 ರಲ್ಲಿ, ಒಟ್ಟೋಮನ್ ಸಾಮ್ರಾಜ್ಯದ ಮೇಲೆ ಬ್ರಿಟಿಷ್ ದಾಳಿ ಭಾರತೀಯ ಮುಸ್ಲಿಂ ಸಮುದಾಯದ ಮೇಲೆ ದೊಡ್ಡ ಪರಿಣಾಮ ಬೀರಿತು.ಅಸಫ್ ಅಲಿ ಟರ್ಕಿಶ್ ಸೈನ್ಯವನ್ನು ಬೆಂಬಲಿಸಿದರು ಮತ್ತು ಪ್ರಿವಿ ಕೌನ್ಸಿಲ್ನಿಂದ ರಾಜೀನಾಮೆ ನೀಡಿದರು.ಅವರು ಇದನ್ನು ಅಸಹಕಾರಕರ ಕೃತ್ಯವೆಂದು ನೋಡಿದರು ಮತ್ತು ಡಿಸೆಂಬರ್ 1914 ರಲ್ಲಿ ಭಾರತಕ್ಕೆ ಮರಳಿದರು.ಭಾರತಕ್ಕೆ ಮರಳಿದ ನಂತರ, ಅಸಫ್ ಅಲಿ ರಾಷ್ಟ್ರೀಯತಾವಾದಿ ಚಳವಳಿಯಲ್ಲಿ ಭಾರಿ ತೊಡಗಿಕೊಂಡರು.ಅವರು 1935 ರಲ್ಲಿ ಮುಸ್ಲಿಮ್ ನ್ಯಾಶನಲಿಸ್ಟ್ ಪಾರ್ಟಿಯ ಸದಸ್ಯರಾಗಿ ಸೆಂಟ್ರಲ್ ಲೆಜಿಸ್ಲೇಟಿವ್ ಅಸೆಂಬ್ಲಿಗೆ ಆಯ್ಕೆಯಾದರು.ಮುಸ್ಲಿಂ ಲೀಗ್ ಅಭ್ಯರ್ಥಿ ವಿರುದ್ಧ ಕಾಂಗ್ರೆಸ್ ಅಭ್ಯರ್ಥಿಯಾಗಿ ಮರು ಚುನಾಯಿತರಾದರು ಮತ್ತು ಉಪ ನಾಯಕರಾಗಿ ಆಯ್ಕೆಯಾದರು. ಆಗಸ್ಟ್ 1942 ರಲ್ಲಿ ಅಖಿಲ ಭಾರತ ಕಾಂಗ್ರೆಸ್ ಸಮಿತಿಯು ಅಂಗೀಕರಿಸಿದ 'ಕ್ವಿಟ್ ಇಂಡಿಯಾ' ತೀರ್ಮಾನದ ಹಿನ್ನೆಲೆಯಲ್ಲಿ ಸ್ವಾತಂತ್ರ್ಯ ಚಳವಳಿಯ ಸಂದರ್ಭದಲ್ಲಿ ಅಸಾಫ್ ಅಲಿಯವರು ಸೆರೆಹಿಡಿದಿದ್ದ ಹಲವಾರು ಸೆರೆವಾಸಿಗಳ ಜೊತೆಗೆ  ಅವರನ್ನು ಜವಾಹರಲಾಲ್ ನೆಹರು ಮತ್ತು ಕಾಂಗ್ರೆಸ್ ಕಾರ್ಯಕಾರಿ ಸಮಿತಿಯ ಇತರ ಸದಸ್ಯರೊಂದಿಗೆ ಅಹ್ಮದ್ನಗರ ಕೋಟೆ ಜೈಲಿನಲ್ಲಿ ಬಂಧಿಸಲಾಯಿತು.

## 1946 ರ ನಂತರ
ಅವರು 1946 ರ ಸೆಪ್ಟೆಂಬರ್ 2 ರಿಂದ ಜವಾಹರಲಾಲ್ ನೆಹ್ರೂ ನೇತೃತ್ವದಲ್ಲಿ ಭಾರತದ ಮಧ್ಯಂತರ ಸರ್ಕಾರದಲ್ಲಿ ರೈಲ್ವೆ ಮತ್ತು ಸಾರಿಗೆಯ ಉಸ್ತುವಾರಿ ವಹಿಸಿಕೊಂಡರು. ಫೆಬ್ರವರಿ 1947 ರಿಂದ ಏಪ್ರಿಲ್ ಮಧ್ಯದವರೆಗೆ 194 ರಿಂದ ಯುಎಸ್ಎಗೆ ಭಾರತದ ಮೊದಲ ರಾಯಭಾರಿಯಾಗಿ ಸೇವೆ ಸಲ್ಲಿಸಿದರು.

## ಕಾನೂನು ವೃತ್ತಿ
ಆಸ್ಫಾ ಅಲಿ ದೇಶದಲ್ಲಿ ಅತ್ಯಂತ ಗೌರವಾನ್ವಿತ ವಕೀಲರಲ್ಲಿ ಒಬ್ಬರಾದರು. ಶಹೀದ್ ಭಗತ್ ಸಿಂಗ್ [4] ಮತ್ತು ಬಟುಕೇಶ್ವರ್ ದತ್ ವಕೀಲರಾಗಿ ಅವರು ಸಮರ್ಥಿಸಿಕೊಂಡರು, ಅವರು ಎಪ್ರಿಲ್ 8, 1929 ರಂದು ಕೇಂದ್ರೀಯ ಶಾಸನಸಭೆಯಲ್ಲಿ ವಿವಾದಾಸ್ಪದ ಆದೇಶವನ್ನು ಅಂಗೀಕರಿಸುವ ಸಂದರ್ಭದಲ್ಲಿ ಬಾಂಬ್ ಎಸೆದ ನಂತರ.

1945 ರಲ್ಲಿ, ಭಾರತೀಯ ರಾಷ್ಟ್ರೀಯ ಸೇನೆಯ ಅಧಿಕಾರಿಗಳ ರಕ್ಷಣೆಗಾಗಿ ನವೆಂಬರ್ 1945 ರಲ್ಲಿ ರಾಜದ್ರೋಹದೊಂದಿಗೆ ಆರೋಪ ಹೊಂದಿದ ಐಎನ್ಎ ರಕ್ಷಣಾ ತಂಡದ ಸಂಚಾಲಕ ಅಲಿ ಆಗಿದ್ದರು.

## ವೈಯಕ್ತಿಕ ಜೀವನ
1928 ರಲ್ಲಿ ಅವರು ಅರುಣಾ ಅಸಫ್ ಅಲಿಯನ್ನು ವಿವಾಹವಾದರು, ಇದು ಧರ್ಮದ ಆಧಾರದ ಮೇಲೆ ಹುಬ್ಬುಗಳನ್ನು ಬೆಳೆಸಿತು (ಅಸಫ್ ಅಲಿ ಮುಸ್ಲಿಮರು ಮತ್ತು ಅರುಣನು ಹಿಂದೂ) ಮತ್ತು ವಯಸ್ಸಿನ ವ್ಯತ್ಯಾಸ (ಅರುಣನಿಗೆ 20 ವರ್ಷಗಳ ಕಿರಿಯ ವಯಸ್ಸಾಗಿತ್ತು).1942 ರ ಕ್ವಿಟ್ ಇಂಡಿಯಾ ಚಳವಳಿಯ ಸಂದರ್ಭದಲ್ಲಿ ಬಾಂಬೆಯ ಗೋವಾಲಿಯಾ ಟ್ಯಾಂಕ್ ಮೈದಾನದಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಧ್ವಜವನ್ನು ಹಾರಿಸುವುದಕ್ಕೆ ಅವರು ವ್ಯಾಪಕವಾಗಿ ನೆನಪಿಸಿಕೊಳ್ಳುತ್ತಾರೆ.

## ಮರಣ ಮತ್ತು ಪರಂಪರೆ
ಸ್ವಿಟ್ಜರ್ಲೆಂಡ್ಗೆ ಭಾರತದ ರಾಯಭಾರಿಯಾಗಿ ಕಾರ್ಯನಿರ್ವಹಿಸುತ್ತಿದ್ದಾಗ   2 ಏಪ್ರಿಲ್ 1953 ರಂದು ಬರ್ನ್ನಲ್ಲಿನ ಕಚೇರಿಯಲ್ಲಿ ನಿಧನರಾದರು,1989 ರಲ್ಲಿ ಇಂಡಿಯಾ ಪೋಸ್ಟ್ ಅವರ ಗೌರವಾರ್ಥ ಅಂಚೆಚೀಟಿ ಹೊರತಂದಿತು. ಅವರ ಪತ್ನಿ ಅರುಣಾ ಅಸಫ್ ಅಲಿ ಭಾರತದ ಅತ್ಯುನ್ನತ ನಾಗರಿಕ ಪ್ರಶಸ್ತಿ-ಭಾರತ್ ರತ್ನ ಪ್ರಶಸ್ತಿಯನ್ನು ಪಡೆದರು.

## ಬಾಹ್ಯ ಕೊಂಡಿಗಳು 
## ಉಲ್ಲೇಖಗಳು 
ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು